**Módszertani segédlet**

**R02 és R12 jelű adatszolgáltatások – Tőkebefektetések havi és negyedéves adatszolgáltatása**

Tartalom

[I. Az adatszolgáltatásra kötelezettek köre, a beküldés gyakorisága, vonatkozási időpontok 2](#_Toc322339076)

[II. A jelentés devizaneme 5](#_Toc322339077)

[III. Irányadó szabályok az adatszolgáltató és a nem-rezidens partner közötti tőkebefektetési viszony megszűnése esetére 5](#_Toc322339078)

[IV. Módszertani előírások az egyes táblák kitöltéséhez: 5](#_Toc322339079)

[IV.1 Az adatszolgáltatás több táblájában is szereplő oszlopok tartalma 5](#_Toc322339080)

[IV.2 TRH/TRN jelű táblák: Az adatszolgáltató egyes, regiszter célú adatai 5](#_Toc322339081)

[IV.3 TB01-TB10 táblák 6](#_Toc322339082)

[TB01 tábla: A külföldi befektetőknek és társvállalatoknak az adatszolgáltató vállalkozásban fennálló tulajdonosi részesedését érintő tranzakciók 6](#_Toc322339083)

[TB02 tábla: Kereszttulajdonos külföldi befektetések adatszolgáltatóban megvalósult, 10%-ot el nem érő közvetlen tulajdonosi részesedését érintő tranzakciók 7](#_Toc322339084)

[TB03 tábla: Az adatszolgáltató külföldi befektetésben, fióktelepben vagy társvállalatában fennálló tulajdonosi részesedését érintő tranzakciók 8](#_Toc322339085)

[TB04 tábla: Az adatszolgáltató által kereszttulajdonolt külföldi befektetőben megvalósult, 10%-ot el nem érő közvetlen tulajdonosi részesedést érintő tranzakciók. 10](#_Toc322339086)

[TB05 tábla: Az adatszolgáltató által kibocsátott, külföldi befektetők, társvállalatok vagy kereszttulajdonos külföldi befektetések tulajdonában levő, tulajdonviszonyt megtestesítő értékpapírok állománya 10](#_Toc322339087)

[TB06 tábla: Az adatszolgáltató tulajdonában levő, külföldi befektetések, társvállalatok vagy kereszttulajdonolt külföldi befektetők által kibocsátott, tulajdonviszonyt megtestesítő értékpapírok állománya 10](#_Toc322339088)

[TB07 tábla: Osztalékkövetelés külföldi befektetővel, külföldi befektetéssel vagy társvállalattal szemben 10](#_Toc322339089)

[TB08 tábla: Osztaléktartozás külföldi befektetővel, külföldi befektetéssel vagy társvállalattal szemben 12](#_Toc322339090)

[TB09 tábla: Rezidens társaságban részesedés szerzés nem-rezidenstől, vagy átruházás nem-rezidensnek 13](#_Toc322339091)

[TB10 tábla: Külföldi ingatlantulajdont érintő tranzakciók 13](#_Toc322339092)

[IV.3 TBK, TBT táblák 14](#_Toc322339093)

[A TBK táblákban általánosan megjelenő oszlopok tartalma 14](#_Toc322339094)

[Előjelek használata a TBK és TBT jelű táblákban 15](#_Toc322339095)

[TBK1 tábla: Külföldi befektetőnek, külföldi befektetésnek, külföldi fióktelepnek vagy társvállalatoknak nyújtott hitelek TBT1 tábla: Külföldi befektetőtől, külföldi befektetéstől, külföldi fiókteleptől vagy társvállalattól felvett hitelek 15](#_Toc322339096)

[TBK2 tábla: Külföldi befektetővel, külföldi befektetéssel, külföldi fiókteleppel, vagy társvállalattal szemben fennálló, elszámolási számla vagy cash-pool követelések és tartozások 17](#_Toc322339097)

[TBK3 tábla: Külföldi befektetővel, külföldi befektetéssel, külföldi fiókteleppel vagy társvállalattal szemben fennálló kereskedelmi hitelkövetelések; TBT3 tábla: Külföldi befektetővel, külföldi befektetéssel, külföldi fiókteleppel vagy társvállalattal szemben fennálló kereskedelmi hiteltartozások 17](#_Toc322339098)

[TBK4 tábla: Külföldi befektetővel, külföldi befektetéssel, külföldi fiókteleppel vagy társvállalattal szemben, hitelviszonyt megtestesítő értékpapírból, váltóból eredő vagy egyéb követelések; TBT4 tábla: Külföldi befektetővel, külföldi befektetéssel, külföldi fióktelep vagy társvállalattal szemben, hitelviszonyt megtestesítő értékpapírból, váltóból eredő vagy egyéb tartozások 18](#_Toc322339099)

[TBK5 tábla: Külföldi befektetővel, külföldi befektetéssel, külföldi fiókteleppel vagy társvállalattal szemben fennálló követelések egyéb változásának részletezése; TBT5 tábla: Külföldi befektetővel, külföldi befektetéssel, külföldi fiókteleppel vagy társvállalattal szemben fennálló tartozások egyéb változásának részletezése 21](#_Toc322339100)

[V. Összefüggések az egyes adatszolgáltatások között 22](#_Toc322339101)

[VI. Az EBEAD-ra feltölthető mintafájl elkészítése 25](#_Toc322339102)

# I. Az adatszolgáltatásra kötelezettek köre, a beküldés gyakorisága, vonatkozási időpontok

* Az R02 jelű adatszolgáltatást azoknak a nem pénzügyi vállalatoknak, biztosítóknak, nyugdíjpénztáraknak, központi kormányzati szerveknek, helyi önkormányzatoknak, társadalombiztosítási alapoknak, valamint háztartásokat segítő nonprofit intézményeknek kell kitölteniük, akiket az MNB kijelölt a teljesítésre. A jelentést havonta kell elkészíteni, a tárgyidőszakot követő hó 10. munkanapjáig kell EBEAD-on beküldeni annak a hónapnak a megjelölésével, mint vonatkozási időponttal, amelyről a jelentés készül (pl. a 2013. januárról szóló jelentés vonatkozási ideje 201301).
* Az R12 jelű adatszolgáltatást azoknak a nem pénzügyi vállalatoknak, biztosítóknak, nyugdíjpénztáraknak, központi kormányzati szerveknek, helyi önkormányzatoknak, társadalombiztosítási alapoknak, valamint háztartásokat segítő nonprofit intézményeknek kell kitölteniük, akik megfelelnek az alábbi feltételek valamelyikének:
* a tárgynegyedév első vagy utolsó napján a vállalatcsoport adatszolgáltatóban szavazati joggal közvetlenül rendelkező külföldi tagjaira jutó (magyar számviteli szabályok szerinti) saját tőke összege legalább 1 milliárd forint, vagy kisebb, mint mínusz 1 milliárd forint, vagy
* a vállalatcsoportba tartozó egy vagy több külföldi vállalkozás jegyzett tőkéjében szavazati joggal rendelkeznek, és ezen részesedések együttes értéke vagy a külföldi fióktelepnek átadott vagyon értéke eléri a 100 millió forintot, vagy
* a tárgynegyedév első vagy utolsó napján a vállalatcsoportba tartozó külföldi vállalatokkal, a külföldi fióktelepekkel szemben fennálló, tulajdonosi viszonyon kívüli követelés vagy tartozás állománya eléri a 250 millió forintot, vagy
* a tárgyidőszakban 250 millió forintot elérő értékben vásároltak nem-rezidenstől vagy értékesítettek nem-rezidensnek rezidens társaságbeli, legalább 10%-os szavazati jogot biztosító részesedést.
* A jelentést negyedévente kell elkészíteni, a tárgyidőszakot követő hó 12. munkanapjáig kell beküldeni annak a negyedévnek a megjelölésével, mint vonatkozási időponttal, amelyről a jelentés készül (pl. a 2016 I. negyedévéről szóló jelentés vonatkozási ideje 2016N1).
* A küszöbértékes adatszolgáltatás (R12 jelű adatszolgáltatás) azon tárgyidőszaktól kezdődően teljesítendő, amelyre vonatkozóan első ízben teljesülnek a fenti feltételek. Az adatszolgáltatási kötelezettség ezen tárgyidőszaktól kezdődően folyamatosan fennáll a tárgyév végéig, függetlenül attól, hogy esetlegesen valamely további tárgyidőszak vonatkozásában már nem állnak fenn a hivatkozott feltételek.

**Vállalatcsoport**: a vállalatok olyan csoportja, amely a közvetlen tőkebefektetések elszámolása szempontjából tartalmazza a közvetlentőke-befektetőket és -befektetéseket, továbbá azon vállalatokat, amelyek közvetlen vagy közvetett módon ugyanazon - végső - befektető ellenőrzése, illetve befolyása alatt állnak (ellenőrzés alatt azt kell érteni, hogy a részesedés tulajdonjoga a szavazati jog több mint 50%-át biztosítja, befolyásnak pedig az minősül, hogy a részesedés tulajdonjoga a szavazati jognak legalább a 10%-át, de legfeljebb 50%-át biztosítja).

Példa1- a vállalatcsoport meghatározásra



A fenti ábra alapján a partnerkapcsolat jellege az adatszolgáltató R01 adatszolgáltatásában:

Partnerkapcsolat jellege A: B; TT vállalat

Partnerkapcsolat jellege L: E, F vállalat

Partnerkapcsolat jellege EA: V vállalat

Partnerkapcsolat jellege EL: L, Mvállalat

Partnerkapcsolat jellege ET: C, G, H, J vállalat

Nem része a vállalatcsoportnak: A, I, K, O vállalat

Példa2 - a vállalatcsoport meghatározásra



A fenti ábra alapján a partnerkapcsolat jellege az adatszolgáltató R01 adatszolgáltatás 06. sorában:

Partnerkapcsolat jellege A: C; D vállalat

Partnerkapcsolat jellege L: G vállalat

Partnerkapcsolat jellege EA: A, B vállalat

Partnerkapcsolat jellege EL: I, K**,** J vállalat

Partnerkapcsolat jellege ET: F, E, M vállalat

Amennyiben a vállalkozás valamely külföldi vállalat fióktelepeként/telephelyeként működik Magyarországon, a fióktelep/telephely külföldi közvetlen tőkebefektetőjének a működéshez szükséges eszközöket rendelkezésre bocsátó head-office minősül, a külföldről kapott tőke pedig a működéshez rendelkezésre bocsátott eszközök értéke.

**A külföldi vállalat telephelyeként működő vállalkozásokat az adatszolgáltatásban úgy kell kezelni, mint a külföldi vállalatok fióktelepét, illetve az adatszolgáltatók külföldi telephelyeit külföldi fiókvállalatnak kell tekinteni. Az adatszolgáltatónak a külföldi kereskedelmi képviseleteivel kapcsolatos tranzakcióit az adatszolgáltatásban nem kell szerepeltetni, a külföldi kereskedelmi képviseletek az adatszolgáltatás szempontjából nem minősülnek külföldi fióktelepeknek, azok az adatszolgáltató részének tekintendők.**

# II. A jelentés devizaneme

Fő szabályként az érték adatokat eredeti devizában a teljes összegben (nem ezerben) kell megadni, azaz abban a devizában, amelyben a követelés/kötelezettség fennáll.

Ez alól kivétel:

* a TB01 és TB02 jelű táblákban az adatszolgáltató könyvvezetésének devizanemében illetve a Nemzetközi Pénzügyi Beszámolási Standardok (a továbbiakban: IFRS) szerinti egyedi beszámoló készítése esetén az adatszolgáltató prezentációs pénznemében), kell a saját tőke ott jelentendő mozgásait megadni (nem pedig pl. abban a devizában, amelyben a tulajdonos a jegyzett tőke emelésének összegét rendelkezésre bocsátja),
* a TB03 és TB04 jelű táblákban a külföldi befektetés, fióktelep vagy társvállalat könyvvezetésének devizanemében kell a külföldi érdekeltség saját tőkéjét érintő tranzakcióit megadni (nem pedig pl. abban a devizanemben, amelyben az adatszolgáltató a tőkeemelés összegét rendelkezésre bocsátotta),
* a TB05-06 jelű táblákban a denomináció devizanemében kell az értékpapírokkal kapcsolatos adatokat jelenteni,
* a TB07-08 jelű táblákban a külföldi befektetőkkel szemben fennálló állományokat és forgalmakat (az adatszolgáltató osztaléktartozása, osztalékelőlegből adódó követelése) az adatszolgáltató könyvvezetésének devizanemében, illetve IFRS szerinti beszámoló készítése esetén az adatszolgáltató prezentációs pénznemében, a külföldi tőkebefektetésekkel, fióktelepekkel vagy társvállalatokkal kapcsolatos adatokat (az adatszolgáltató osztalékkövetelése, kapott osztalékelőlegből adódó tartozása) pedig az adott külföldi vállalkozás könyvvezetésének devizanemében kell megadni.

# III. Irányadó szabályok

# az adatszolgáltató és a nem-rezidens partner közötti tőkebefektetési viszony megszűnése esetére

Amennyiben a tárgyidőszakban az adatszolgáltató nem-rezidens partnere kikerült a vállalatcsoportból, akkor a vele szembeni követelés és tartozás állományokat a tárgyidőszakról készítendő Tőkebefektetés adatszolgáltatások TBK és TBT kezdetű tábláiból (egyéb változásként) ki kell vezetni és át kell sorolni a tárgyidőszakról készítendő Egyéb befektetések R06 vagy R09 havi, vagy R15 negyedéves adatszolgáltatásba.

* **felszámolás, végelszámolás megindítása esetén**

Felszámolás, végelszámolás megindítása esetén az adatszolgáltatónak nem kell jelentenie a felszámolás/végelszámolás miatti szavazati jogban bekövetkezett változást.

* **saját részvény visszavásárlása esetén**

Az adatszolgáltatónak a külföldi közvetlentőke-befektetőjétől, közvetett befektetőjétől illetve társvállalatától történő saját részvény visszavásárlását a TB01 táblában, a külföldi érdekeltségnek az adatszolgáltatótól történő részvény visszavásárlását a TB03 táblában kell szerepeltetni. Azonban a saját részvény akár rezidenstől, akár nem-rezidenstől történő visszavásárlása miatt más befektetők szavazati jogában bekövetkezett változást nem kell jelentenie.

# IV. Módszertani előírások az egyes táblák kitöltéséhez:

# IV.1 Az adatszolgáltatás több táblájában is szereplő oszlopok tartalma

* Partnerazonosító-kód: Az adatszolgáltató által az R01 adatszolgáltatásban közölt kód (az R02/R12 jelű adatszolgáltatásokban az adatokat partnerenként kell szerepeltetni).
* Értékpapír azonosító: Az értékpapír ISIN kódja, vagy ennek hiányában a 111-es technikai kód.

## IV.2 TRH/TRN jelű táblák: Az adatszolgáltató egyes, regiszter célú adatai

A tábla nem lehet nemleges, ebből következően havi/negyedéves adatszolgáltatásra kötelezett adatszolgáltató esetén az R02/R12 adatszolgáltatás nem lehet nemleges.

Az R02 adatszolgáltatás TRH táblájának 5., az R12 adatszolgáltatás TRN táblájának 6. kérdése:

„Állt-e fenn tulajdonosi viszonyon kívüli követelés vagy tartozás állománya külföldi vállalatcsoportba tartozó vállalattal vagy külföldi fióktelepekkel szemben a tárgyidőszak kezdetén vagy végén? (1=igen 0=nem)”

Tulajdonosi viszonyon kívüli követelésnek/tartozásnak minden olyan tétel minősül, ami nem a tőkével/osztalékkal kapcsolatos, azaz amit nem a TB01-04, illetve TB07-08 jelű táblákban kell jelenteni (nem tőkeemelés/csökkentés, tartalékba történő befizetés, stb., illetve nem a fiókteleppel kapcsolatos tranzakció). Ide tartozik a befizetett, de be nem jegyzett, illetve leszállított, de pénzügyileg nem rendezett tőke miatti tartozás és követelés is. Azaz ha van jelentési kötelezettség a TBT és TBK jelű táblákban (van cégcsoporton belüli hitel, elszámolási számla, vevő/szállító, stb.), akkor a válasz itt „1” (=igen).

## IV.3 TB01-TB10 táblák

### TB01 tábla: A külföldi közvetlentőke-befektetőknek, közvetett befektetőknek vagy társvállalatoknak az adatszolgáltató vállalkozásban fennálló szavazati jogát érintő tranzakciók

A TB01 táblát az adatszolgáltatónak abban az esetben kell kitöltenie, amennyiben volt olyan külföldi közvetlentőke-befektetője, közvetett befektetője vagy társvállalata, aki a tárgyidőszakban a tőkebefektetését közvetlenül növelte vagy csökkentette az adatszolgáltatóban. (A Példa2 alapján az A, C, D, F vállalatokra kell kitölteni, ha tárgyidőszakban volt velük tranzakciója az adatszolgáltatónak.) A táblában partnerenként és ügyletenként kell jelenteni valamennyi jegyzett tőke változást eredményező tranzakciót, továbbá az eredmény- és tőketartaléknak azon növekedéseit és csökkenéseit, amelyek külföldi forrásból valósultak meg. Nem kell jelenteni a tartalékok egymás közti mozgásait. A táblában nem kell jelenteni az adatszolgáltató és a közvetett befektetők, illetve a társvállalatok között csak közvetett módon – valamely közvetlentőke-befektetőn keresztül – megvalósult tranzakciókat.

Továbbá itt kell szerepeltetni az átalakulással érintett adatszolgáltatók esetén az átalakulás során átadott/átvett jegyzett tőke, saját tőke külföldi befektetőre jutó állományát.

Amennyiben egy tranzakció nem rendelhető egyértelműen meghatározott partnerhez – pl. tartalék terhére történő tőkeemelés –, ott a szavazati jogának megfelelően kell felosztani a tranzakciót a külföldi közvetlentőke-, közvetett befektetők, vagy társvállalatok között.

A tranzakciók abban az időszakban jelentendők, amely időszakra vonatkozóan a számviteli nyilvántartásokban való rögzítést a számvitelről szóló, mindenkor hatályos 2000. évi C. törvény (a továbbiakban: Számv. tv.) előírja. Amennyiben az adatszolgáltató IFRS szerint állítja össze az egyedi éves beszámolóját, akkor az IFRS-nek megfelelően kell jelenteni. Ennek megfelelően például a jegyzett tőke emelését, leszállítását abban az időszakban kell jelenteni, amikor a számviteli előírásokban a saját tőke része lesz.

A jegyzett, de be nem fizetett tőke jegyzését nem, csak a befizetését kell jelenteni.

Amennyiben a tőke befizetése és bejegyzése, illetve a tőkeleszállítás és a visszafizetése különböző jelentési időszakokra esik, a követeléseket és kötelezettségeket a TBK4, illetve a TBT4 táblákban TOKEK, illetve TOKET kódon kell jelenteni.

Az értékadatokat az adatszolgáltató könyvvezetésének devizanemében, illetve IFRS szerinti beszámoló készítése esetén az adatszolgáltató prezentációs pénznemében, egész számra kerekítve kell közölni.

Az egyes oszlopokban lévő mezők tartalma:

„c” és „f” oszlop: Tőkebefektetés és tőkekivonás tranzakció kódok

Az alábbi tranzakció kódok közül kell választani:

|  |  |  |
| --- | --- | --- |
| **Kód** | **A kódhoz tartozó tranzakció** | |
| **Tőkebefektetés esetén** | **Tőkekivonás esetén** |
| PENZ | Jegyzett tőke befizetés, -emelés pénzbeli hozzájárulással:  A befektetőkre jutó jegyzett tőke (IFRS szerinti beszámoló készítése esetén a rendelkezésre bocsátott jegyzett tőke) külső forrásból – azaz nem eredmény- vagy tőketartalékból – megvalósuló növekedése, ideértve az átváltoztatható kötvényből, illetve a megszavazott osztalékból történő tőkeemelést is, azonban ide nem érteve az apportot. (A névérték felett történő tőkeemelésből származó ázsiót JTNE tranzakció kóddal kell jelenteni.) A jegyzett, de be nem fizetett tőke (IFRS szerinti beszámoló készítése esetén a rendelkezésre nem bocsátott jegyzett tőke) befizetését is ezen a kódon kell jelenteni. | Jegyzett tőke (IFRS szerinti beszámoló készítése esetén a rendelkezésre bocsátott jegyzett tőke) csökkentés jelenbeni vagy jövőbeni pénzkifizetéssel (nem tartalék javára történő) |
| APPT | Jegyzett tőke teljesítése tárgyi apporttal:  Tárgyi apport (pl. tárgyi eszköz, készlet) formájában megvalósuló tőkeemelés | Jegyzett tőke csökkentése tárgyi eszköz átadással |
| APPE | Jegyzett tőke teljesítése egyéb – nem tárgyi – eszköz apportjával:  pl. értékpapír formájában megvalósuló tőkeemelés | Jegyzett tőke csökkentése egyéb – nem tárgyi – eszköz átadással |
| TART | Tartalék terhére történő tőkeemelés: Tőke- vagy eredménytartalék terhére történt jegyzett tőkeemelés. | Tőkeleszállítás tartalék javára:  Tőke- vagy eredménytartalék javára történt jegyzett tőke csökkentés. |
| AVS | Külföldi tőkebefektető részesedés szerzése az adatszolgáltatótól (az adatszolgáltató saját részvényének, üzletrészének átruházása a külföldi tőkebefektető részére) | Külföldi tőkebefektető részesedés átruházása az adatszolgáltatónak (az adatszolgáltató saját részvény, üzletrész visszavásárlása a befektetőtől) |
| AVH | Külföldi tőkebefektető részesedés szerzése harmadik féltől (adásvétel, kompenzáció …stb.)  Ha a harmadik fél nem-rezidens, akkor a tranzakciót kétszer kell szerepeltetni a táblában, az egyik befektető esetében tőkebefektetésként, a másik befektető esetében a tőkekivonásként. | Külföldi tőkebefektető részesedés átruházása harmadik félnek (adásvétel, kompenzáció …stb.)  Ha a harmadik fél nem-rezidens, akkor a tranzakciót kétszer kell szerepeltetni a táblában, az egyik befektető esetében tőkekivonásként, a másik befektető esetében a tőkebefektetésként. |
| JTNE | Jegyzett tőkét nem érintő mozgások: veszteség, ázsió fedezetére történő befizetés, tartalék javára történő eszköz-átadás:    A különböző tartalékok közötti átcsoportosítást nem kell jelenteni.  IFRS szerinti beszámoló készítése esetén a kötelezettségként kimutatott, vonatkozási időszakban adott pótbefizetés összegét is itt kell jelenteni. | Jegyzett tőkét nem érintő mozgások: visszafizetett pótbefizetés, tartalékkal szemben átadott eszközök, jegyzett tőke leszállítással arányos tőkekivonás:  A különböző tartalékok közötti átcsoportosítást nem kell jelenteni.  IFRS szerinti beszámoló készítése esetén a kötelezettségként kimutatott, vonatkozási időszakban visszafizetett pótbefizetés összegét is itt kell jelenteni. |
| ATAL | Névérték oszlop: Az átalakulással érintett adatszolgáltató esetén az átvett jegyzett tőke állományából a külföldi befektetőre jutó rész  Piaci érték oszlop: Az átalakulással érintett adatszolgáltató esetén az átvett saját tőke állományából a külföldi befektetőre jutó rész | Névérték oszlop: Az átalakulással érintett adatszolgáltató esetén az átadott jegyzett tőke állományából a külföldi befektetőre jutó rész  Piaci érték oszlop: Az átalakulással érintett adatszolgáltató esetén az átadott saját tőke állományából a külföldi befektetőre jutó rész |

„e” és „h” oszlop: Tőkebefektetés és tőkekivonás tranzakciók piaci értéke

Itt kell megadni a tranzakció tényleges, piaci (szerződés szerinti) értékét AVS tranzakció esetén, továbbá amennyiben az adat az adatszolgáltató előtt ismert, AVH tranzakció esetén is.

„i”-„j” oszlop: Rezidens szereplő neve és törzsszáma a harmadik fél vonatkozásában történő részesedés szerzés és elidegenítés esetén

AVH típusú tranzakció esetén, amennyiben az érintett harmadik fél rezidens, itt kell megadni az azonosításához szükséges adatokat. Lakosság esetén a törzsszámnál 00000004 kódot kell alkalmazni.

### TB02 tábla: Kereszttulajdonos külföldi közvetlentőke-befektetések vagy közvetett befektetések adatszolgáltatóban megvalósult, 10%-ot el nem érő közvetlen szavazati jogát érintő tranzakciói

A TB02 táblát az adatszolgáltatónak abban az esetben kell kitöltenie, amennyiben volt olyan kereszttulajdonos külföldi közvetlentőke-befektetése vagy közvetett befektetése, amely a tárgyidőszakban az adatszolgáltatóban meglévő tőkebefektetését növelte vagy csökkentette. (Kereszttulajdonos külföldi közvetlentőke-befektetés vagy közvetett befektetés = nem-rezidens vállalat, amelyben az adatszolgáltató közvetlenül vagy közvetve szavazati joggal rendelkezik, egyidejűleg a nem-rezidens vállalat közvetlenül 10%-ot el nem érő szavazati joggal rendelkezik az adatszolgáltatóban.)

A TB02 táblát a TB01 táblával azonos módon - az ott leírtak szerint - kell kitölteni.

### TB03 tábla: Az adatszolgáltató külföldi közvetlentőke-befektetésben vagy közvetett befektetésben, fióktelepben vagy társvállalatban fennálló szavazati jogát érintő tranzakciók

A TB03 táblát az adatszolgáltatónak abban az esetben kell kitöltenie, amennyiben a tárgyidőszakban

* külföldi közvetlentőke-befektetésben, közvetett befektetésben vagy társvállalatban közvetlenül tőkebefektetés vagy tőkekivonás tranzakciót hajtott végre, vagy
* külföldi közvetlentőke- vagy közvetett befektetése, vagy társvállalata közvetlenül tartalék terhére jegyzett tőkét emelt/ tartalék javára jegyzett tőkét csökkentett, vagy
* a külföldi fióktelepe részére cash-flow management keretében eszközt adott át, illetve a külföldi fióktelepétől eszközt vett vissza (bármilyen eszköz ideértendő, nem csak a pénz).

(A Példa2 alapján az M, G, I, J vállalatokra kell kitölteni, ha a tárgyidőszakban volt velük tranzakciója az adatszolgáltatónak.)

Továbbá itt kell szerepeltetni az átalakulással érintett külföldi befektetések esetén az átalakulás során átadott/átvett jegyzett tőke, saját tőke adatszolgáltatóra jutó állományát.

A táblában nem kell jelenteni az adatszolgáltató és a közvetett befektetések, illetve a társvállalatok között csak közvetett módon – valamely közvetlentőke-befektetésen keresztül – megvalósult tranzakciókat.

A külföldi kereskedelmi képviseletekkel folytatott tranzakciókat nem kell jelenteni!

A táblában partnerenként és ügyletenként kell jelenteni valamennyi jegyzett tőke változást eredményező tranzakciót, továbbá a saját tőke tartalékainak azon növekedéseit és csökkenéseit, amelyek külső forrásból valósultak meg. Nem kell jelenteni a tartalékok egymás közti mozgásait.

Amennyiben egy tranzakció nem rendelhető egyértelműen az adatszolgáltatóhoz, mint a külföldi érdekeltség befektetőjéhez – pl. tartalék terhére történő tőkeemelés –, ott a szavazati jognak megfelelően kell szerepeltetni a tranzakció értékéből az adatszolgáltatóra jutó részt.

A tranzakciókat abban az időszakban kell jelenteni, amely időszakra vonatkozóan a számviteli nyilvántartásokban való rögzítést a Számv. tv. előírja. Ha a külföldi érdekeltség tekintetében egyaránt rendelkezésre áll az érdekeltség országa szerinti, illetve egyéb számviteli sztenderdek (IAS, IFRS) szerinti számviteli nyilvántartás, akkor ezen utóbbi előírásoknak megfelelő adatokat kell jelenteni. Amennyiben a tőke befizetése és bejegyzése, illetve a tőkeleszállítás és a visszafizetése különböző jelentési időszakokra esik, a követeléseket és kötelezettségeket a TBK4, illetve a TBT4 táblákban TOKEK, illetve TOKET kódon kell szerepeltetni.

Az értékadatokat a külföldi közvetlentőke-befektetés, közvetett befektetés, társvállalat vagy fióktelep könyvvezetésének devizanemében kell közölni.

Az egyes oszlopokban lévő mezők tartalma:

„c” és „f” oszlop: Tőkebefektetés és tőkekivonás tranzakció kódok

Az alábbi tranzakció kódok közül kell választani:

|  |  |  |
| --- | --- | --- |
| **Kód** | **A kódhoz tartozó tranzakció** | |
| **Tőkebefektetés esetén** | **Tőkekivonás esetén** |
| PENZ | Jegyzett tőke befizetés, -emelés pénzbeli hozzájárulással:  Az adatszolgáltató által külső forrásból – azaz nem a saját tőke tartalékeleméből – teljesített tőkeemelés, ideértve az átváltoztatható kötvényből, illetve a megszavazott osztalékból történő tőkeemelést is, azonban ide nem érteve az apportot. (A névérték felett történő tőkeemelésből származó ázsiót JTNE tranzakció kóddal kell jelenteni.) A jegyzett, de be nem fizetett tőke emelését is ezen a kódon kell jelenteni. | Jegyzett tőke csökkentés pénzkifizetéssel (nem tartalék javára történő) |
| APPT | Jegyzett tőke teljesítése tárgyi apporttal:  Tárgyi apport (pl. tárgyi eszköz, készlet) formájában megvalósuló tőkeemelés | Jegyzett tőke csökkentése tárgyi eszköz átadással |
| APPE | Jegyzett tőke teljesítése egyéb – nem tárgyi – eszköz apportjával:  pl. értékpapír formájában megvalósuló tőkeemelés | Jegyzett tőke csökkentése egyéb – nem tárgyi – eszköz átadással |
| TART | Tartalék terhére történő tőkeemelés: Tőke- vagy eredménytartalék terhére történt jegyzett tőkeemelés | Tőkeleszállítás tartalék javára:  Tőke- vagy eredménytartalék javára történt jegyzett tőke csökkentés |
| AV | Az adatszolgáltató részesedés szerzése (adásvétel, kompenzáció …stb.) | Az adatszolgáltató részesedésének átruházása (adásvétel, kompenzáció …stb.) |
| JTNE | Jegyzett tőkét nem érintő mozgások: veszteség, ázsió fedezetére történő befizetés, tartalék javára történő eszköz-átadás | Jegyzett tőkét nem érintő mozgások: visszafizetett pótbefizetés, tartalékkal szemben átadott eszközök, jegyzett tőke leszállítással arányos tőkekivonás |
| CASH | Cash flow management keretében az adatszolgáltató által a fióktelepnek átadott eszközök (minden eszközátadás, nem csak pénz) | Cash flow management keretében az adatszolgáltató által a fiókteleptől visszavett eszközök (minden visszavett eszköz, nem csak pénz) |
| ATAL | Névérték oszlop:   * Az átalakulással érintett adatszolgáltató esetén az átvett külföldi érdekeltség adatszolgáltatóra jutó jegyzett tőke állománya * Az átalakulással érintett külföldi befektetés átvett jegyzett tőke állományából az adatszolgáltatóra jutó rész   Piaci érték oszlop:   * Az átalakulással érintett adatszolgáltató esetén az átvett külföldi érdekeltség adatszolgáltatóra jutó saját tőke állománya * Az átalakulással érintett külföldi befektetés átvett saját tőke állományából az adatszolgáltatóra jutó rész | Névérték oszlop:   * Az átalakulással érintett adatszolgáltató esetén az átadott külföldi érdekeltség adatszolgáltatóra jutó jegyzett tőke állománya * Az átalakulással érintett külföldi befektetés átadott jegyzett tőke állományából az adatszolgáltatóra jutó rész   Piaci érték oszlop:   * Az átalakulással érintett adatszolgáltató esetén az átadott külföldi érdekeltség adatszolgáltatóra jutó saját tőke állománya * Az átalakulással érintett külföldi befektetés átadott saját tőke állományából az adatszolgáltatóra jutó rész |

„e” és „h” oszlop: Tőkebefektetés és tőkekivonás tranzakciók piaci értéke

AV tranzakció esetén itt kell megadni a tranzakció tényleges, piaci (szerződés szerinti) értékét.

„i”-„j” oszlop: Rezidens szereplő neve és törzsszáma a harmadik fél vonatkozásában történő részesedés szerzés és elidegenítés esetén

AV típusú tranzakció esetén kell megadni, amennyiben az érintett harmadik fél rezidens. Lakosság esetén a törzsszámnál 00000004 kódot kell alkalmazni.

Abban a speciális esetben, ha valamely külföldi közvetlentőke-befeketés, közvetett befektetés, vagy társvállalat megszűnik és a részesedés ellenértékeként visszakapott összeg eltér a befektetés névértékétől, a tranzakciót AV kódon kérjük jelenteni olyan módon, hogy a névérték oszlopban a befektetés névértékét, a piaci érték oszlopban pedig a visszakapott összeget adják meg a tőkekivonás résznél. Ezen kívül az „i” és „j” oszlopokban a cég saját nevét és törzsszámát kérjük megadni, innen következtetünk arra, hogy a külföldi közvetlen tőkebefektetés végelszámolással szűnt meg.

Ha a cash management keretében a fiókvállalattól visszavett eszközök felosztott (osztalék típusú) jövedelemnek tekinthetőek, akkor kérjük ezt a TB07 táblában jelentsék. Felosztott, osztalék típusú jövedelemnek tekinthető a visszavett eszköz, ha például a rezidens tulajdonos osztalékfizetésre használja fel, vagy már maga a fiók utalta át a külföldi befektetőnek az osztalékot a head office helyett.

***Külföldi fióktelep esetén a head office és a branch közötti felosztott jövedelemnek tekinthető tranzakciókon kívüli minden más típusú tranzakciót CASH kódon kell jelenteni!***

### TB04 tábla: Az adatszolgáltató által kereszttulajdonolt külföldi közvetlentőke-befektetőben vagy közvetett befektetőben megvalósult, 10%-ot el nem érő közvetlen szavazati jogot érintő tranzakciók

A TB04 táblát az adatszolgáltatónak abban az esetben kell kitöltenie, amennyiben egy általa kereszttulajdonolt külföldi közvetlentőke-befektetőjében, közvetett befektetőjében a tárgyidőszakban érintett volt tőkebefektetésben vagy tőkekivonásban. (Az adatszolgáltató által kereszttulajdonolt külföldi közvetlentőke-befektető vagy közvetett befektető = az adatszolgáltatóban közvetlenül vagy közvetve szavazati joggal rendelkező nem-rezidens vállalt, amelyben egyidejűleg az adatszolgáltató 10%-ot el nem érő szavazati joggal rendelkezik.) A TB04 táblát a TB03 táblával azonos módon – az ott leírtak szerint – kell kitölteni.

### TB05 tábla: Az adatszolgáltató által kibocsátott, külföldi közvetlentőke-befektetők vagy közvetett befektetők, társvállalatok vagy kereszttulajdonos külföldi közvetlentőke-befektetések vagy közvetett befektetések tulajdonában levő, tulajdonviszonyt megtestesítő értékpapírok állománya

A TB05 táblában az adatszolgáltató által kibocsátott, tulajdonviszonyt megtestesítő értékpapírokat (részvényeket) kell jelenteni, amelyek a tárgyidőszak utolsó napján

* külföldi közvetlentőke-befektetők, közvetett befektetők, társvállalatok vagy
* az adatszolgáltatóban kereszttulajdonos külföldi közvetlentőke-befektetések vagy közvetett befektetések

tulajdonában álltak.

A tőzsdei értékpapírokra vonatkozó „c”, „d”, „e” oszlopokat, csak akkor kell kitölteni, ha az adott értékpapír tőzsdén jegyzett.

### TB06 tábla: Az adatszolgáltató tulajdonában levő, külföldi közvetlentőke-befektetések, közvetett befektetések, társvállalatok vagy kereszttulajdonolt külföldi közvetlentőke-befektetők vagy közvetett befektetők által kibocsátott, tulajdonviszonyt megtestesítő értékpapírok állománya

A TB06 táblában a tárgyidőszak utolsó napján az adatszolgáltató tulajdonában lévő, külföldi kibocsátású, tulajdonviszonyt megtestesítő értékpapírokat (részvényt, továbbá az adott ország joga szerinti egyéb, tulajdonviszonyt megtestesítő értékpapírt) kell jelenteni, amennyiben az értékpapír kibocsátója

* az adatszolgáltató külföldi közvetlentőke-befektetése, közvetett befektetése, társvállalata vagy
* az adatszolgáltató azon külföldi közvetlentőke-befektetője, közvetett befektetője, amely külföldi vállalatban az adatszolgáltató egyidejűleg kereszttulajdonos.

Az egyes oszlopokban lévő mezők tartalma:

„h”-„j” oszlop: Amennyiben a táblában szerepeltetett értékpapírokat az adatszolgáltató letétbe helyezte, itt kell jelentenie a letétkezelő adatait. A „h” oszlopban belföldi letétkezelő esetén a letétkezelő törzsszámát (az adószám első nyolc számjegyét) kell megadni (a belföldi letétkezelők törzsszámának listáját az e rendelet 3. számú mellékletének 9. pontja szerinti, az MNB honlapján közzétett technikai segédlet tartalmazza), külföldi letétkezelő esetén pedig „00000001” technikai törzsszámot kell szerepeltetni.

A tőzsdei értékpapírokra vonatkozó „c”, „d”, „e” oszlopokat, csak akkor kell kitölteni, ha az adott értékpapír tőzsdén jegyzett.

### TB07 tábla: Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben

A TB07 táblában a külföldi közvetlentőke-befektetővel, közvetett befektetővel, külföldi közvetlentőke-befektetéssel, közvetett befektetéssel vagy társvállalattal szemben fennálló osztalék követelések tárgyidőszak eleji és végi állományát, valamint tárgyidőszaki változását kell jelenteni bruttó módon, azaz az azonos időszakban megszavazott és ki is fizetett osztalék mindkét lábát szerepeltetni kell egyazon adatszolgáltatásban. Mindebből következik, hogy minden, külföldi közvetlentőke-befektetéstől, közvetett befektetéstől, társvállalattól kapott osztalékot jelenteni kell a táblában akkor is, ha a megszavazás pontos időpontja nem ismert (ilyenkor ugyanabban a hónapban követelésnövekedést és -csökkenést is kell jelenteni). A külföldi közvetlentőke-befektetéssel, közvetett befektetéssel, társvállalattal szemben fennálló osztalék követelés növekedést abban az időszakban kell jelenteni, amikor az osztalék megszavazásra került. Amennyiben már korábban kifizetésre került az osztalék előlegként, akkor a mérleg (amelyben a megszavazott osztalék szerepel) elfogadásával egy időben kell a követelésnövekedést jelenteni (és a követeléscsökkenést is). Az osztalék megszavazása a t. évben osztalék előleg megszavazásának minősül, ha az osztalékok megszavazó társaságra vonatkozó számviteli és egyéb előírások szerint azt osztalék előlegnek kell tekinteni. Ilyenkor a külföldi befektetővel szembeni osztalék kifizetést ebben a táblában kell jelenteni, mint osztalékelőleget az osztalék megszavazásáig. Az osztalék megszavazását a megszavazás időszakában le kell jelenteni a TB08 táblában, és ezzel egyidejűleg a TB07 táblából ki kell vezetni. Ha a cash management keretében a fiókvállalattól visszavett eszközök felosztott (osztalék típusú) jövedelemnek tekinthetők, akkor kérjük ezt itt, a TB07 táblában jelentsék a TB03 tábla helyett. Felosztott, osztalék típusú jövedelemnek tekinthető a visszavett eszköz, ha például a rezidens tulajdonos osztalékfizetésre használja fel, vagy már maga a fiók utalta át a külföldi befektetőnek az osztalékot a head office helyett. Ekkor a táblát oly módon kell kitölteni, hogy a megszavazott („d” oszlop) és a kifizetett osztalék („g” oszlop) egyezzen meg. Ha az „osztalékfizetéshez” korábbi évek eredményét is felhasználták, akkor az „e” oszlopot is ki kell tölteni. Fióktelep esetén a „megszavazott osztalékot” nem kell feltüntetni külön az R29 adatgyűjtés TEL táblájában, az a 26. sor (Fiókteleppel szembeni nettó követelés) változásának része.

A táblában nem kell feltüntetni a vállalatcsoportba nem tartozó 10% alatti szavazati joggal rendelkező befektetőnek fizetett osztalékelőleget, illetve azon befektetésektől kapott osztalékot, amelyben az adatszolgáltató 10% alatti szavazati joggal rendelkezik, és nem tartozik a vállalatcsoportba. Ha a 10% alatti szavazati joggal rendelkező vállalatcsoportba nem tartozó befektetető részesedése nem értékpapírban testesül meg (pl. Kft. üzletrész), akkor a fizetett osztalékot az R06/R15 adatszolgáltatás BEFK4\_AFK táblájában kell jelenteni.

Az egyes oszlopokban lévő mezők tartalma:

„b” oszlop: Devizanem

A külföldi közvetlentőke-befektetőkkel, közvetett befektetőkkel, társvállalatokkal szemben fennálló osztalékelőlegből adódó követelés állományokat és forgalmakat az adatszolgáltató könyvvezetésének devizanemében, illetve IFRS szerinti beszámoló készítése esetén az adatszolgáltató prezentációs pénznemében, a külföldi közvetlentőke- vagy közvetett befektetésekkel/fióktelepekkel/társvállalatokkal kapcsolatos osztalékköveteléseket pedig az adott külföldi befektetés könyvvezetésének devizanemében kell megadni.

„c” oszlop: Osztalékkövetelés időszak eleji nyitó állománya

A követelés tárgyidőszak eleji nyitó állományát kell megadni, amelynek meg kell egyeznie az előző időszaki záró állománnyal.

„d” oszlop: Osztalékkövetelés növekedése - összesen

Külföldi közvetlentőke-befektetéssel, közvetett befektetéssel, társvállalattal, fiókteleppel szemben fennálló követelés esetén itt kell szerepeltetni a külföldi vállalat által a tárgyidőszakban jóváhagyott osztalékból az adatszolgáltatóra jutó részt (a jóváhagyás dátumának megfelelő időszaki adatszolgáltatásban). Külföldi közvetlentőke-befektetővel, közvetett befektetővel, társvállalattal szemben fennálló követelés esetén itt kell szerepeltetni az adatszolgáltató által a tőkebefektetőnek a tárgyidőszakban kifizetett osztalékelőleget.

„e” oszlop: Osztalékkövetelés növekedése - ebből előző üzleti év adózott eredményén felüli rész

Külföldi közvetlentőke- vagy közvett befektetéssel, társvállalattal, fiókteleppel szemben fennálló követelés esetén itt kell szerepeltetni a külföldi befektetés tárgyidőszakban jóváhagyott osztalékának adatszolgáltatóra jutó részéből az előző évek (t. évi vonatkozási időszak esetén a t-1. évet megelőző évek) eredményéből megszavazott osztalékot.

**Osztalékelőleg esetén nem kell kitölteni**.

„f” oszlop: Osztalékkövetelés csökkenése – levont adó

Külföldi közvetlentőke-befektetéssel, közvetett befektetéssel, társvállalattal, fiókteleppel szemben fennálló követelés esetén itt kell szerepeltetni a külföldi vállalat által az adatszolgáltatónak a tárgyidőszakban kifizetett osztalék után levont osztalékadó összegét (az osztalékfizetéssel azonos időszaki adatszolgáltatásban).

„g” oszlop: Osztalékkövetelés csökkenése – egyéb tranzakció

Külföldi közvetlentőke-befektetéssel, közvetett befektetéssel, társvállalattal, fiókteleppel szemben fennálló követelés esetén itt kell kimutatni a külföldi vállalat által az adatszolgáltató részére a tárgyidőszakban kifizetett osztalékot.

Külföldi közvetlentőke-befektetéssel, közvetett befektetővel, társvállalattal szemben fennálló követelés esetén itt kell szerepeltetni a tőkebefektető által az adatszolgáltatónak visszafizetett osztalékelőleget, vagy az osztalékelőlegből származó követelésnek a beszámoló jóváhagyása utáni kivezetését.

„h” oszlop: Osztalékkövetelés időszak végi záró állománya

A tárgyidőszak záró állományát kell megadni, amelynek összegszerűen meg kell egyeznie a nyitó állomány +/- az időszaki tranzakciók által generált összeggel („c” oszlop (+) ”d” oszlop (-) „e” oszlop (-) „f” oszlop (=) ”g” oszlop).

### TB08 tábla: Osztaléktartozás külföldi közvetlentőke-befektetővel, közvetett befektetővel, külföldi közvetlentőke-befektetéssel, közvetett befektetéssel vagy társvállalattal szemben

A TB08 táblában a külföldi közvetlentőke-befektetővel, közvetett befektetővel szembeni osztalék, külföldi közvetlentőke-befektetéssel, közvetett befektetéssel vagy társvállalattal szemben fennálló osztalékelőleg tartozások tárgyidőszak eleji és végi állományát, valamint tárgyidőszaki változását kell jelenteni bruttó módon, azaz az azonos időszakban megszavazott és ki is fizetett osztalék mindkét lábát szerepeltetni kell egyazon adatszolgáltatásban.

A külföldi befektetővel szembeni osztalék tartozás növekedést abban az időszakban kell jelenteni, amikor az osztalék megszavazása történik. Amennyiben már korábban osztalékelőlegként kifizetésre került az osztalék, akkor a mérleg) elfogadásával azonos időszakban kell jelenteni a tartozásnövekedést (és a tartozáscsökkenést is).

Az osztalék megszavazása a t. évben évben osztalék előleg megszavazásának minősül, ha az osztalékot megszavazó társaságra vonatkozó számviteli és egyéb előírások szerint azt osztalék előlegnek („interim osztalék”) kell tekinteni. Ilyenkor külföldi befektetetéstől kapott osztalékot ebben a táblában kell jelenteni, mint osztalékelőleget az osztalék megszavazásáig. Az osztalék megszavazásának időszakában mint osztalék megszavazást le kell jelenteni a TB07 táblában, és ezzel egyidejűleg a TB08 táblából ki kell vezetni.

Ha az adatszolgáltató külföldi vállalkozás magyarországi fióktelepe, akkor kérjük, hogy a head office-nak visszaadott eszközöket, amennyiben felosztott jövedelemnek tekinthetőek, a TB08 táblában jelentsék a TB01 tábla helyett. Ekkor a táblát oly módon kell kitölteni, hogy a megszavazott („d” oszlop) és a kifizetett osztalék („g” oszlop) egyezzen meg.

A táblában nem kell feltüntetni a vállalatcsoportba nem tartozó 10% alatti szavazati joggal rendelkező befektetőnek fizetett osztalékot, illetve azon befektetésektől kapott osztalékelőleget, amelyben az adatszolgáltató 10% alatti szavazati joggal rendelkezik, és nem tartozik a vállalatcsoportba. Ha a vállalatcsoportba nem tartozó 10% alatti szavazati joggal rendelkező befektetető részesedése nem értékpapírban testesül meg (pl. Kft. üzletrész), akkor a fizetett osztalékot az R06/R15 adatszolgáltatás BEFK4\_AFK táblájában kell jelenteni.

Az egyes oszlopokban lévő mezők tartalma:

b” oszlop: Devizanem

A külföldi közvetlentőke-befektetőkkel, közvetett befektetőkkel, társvállalatokkal szemben fennálló osztalék állományokat és forgalmakat az adatszolgáltató könyvvezetésének devizanemében, IFRS szerinti beszámoló készítése esetén az adatszolgáltató prezentációs pénznemében, a külföldi közvetlentőke-befektetésekkel/közvetett befektetésekkel/fiókteleppel/társvállalattal kapcsolatos osztalék előleg követeléseket pedig az adott külföldi közvetlentőke-befektetés, közvetett befektetés könyvvezetésének devizanemében kell megadni.

„c” oszlop: Osztaléktartozás időszak eleji nyitó állománya

A tartozás tárgyidőszak eleji nyitó állományát kell megadni, amelynek meg kell egyeznie az előző időszaki záró állománnyal.

„d” oszlop: Osztaléktartozás növekedése - összesen

Külföldi közvetlentőke-befektetéssel, közvetett befektetéssel, társvállalattal szemben fennálló tartozás esetén itt kell szerepeltetni a külföldi vállalat által az adatszolgáltatónak a tárgyidőszakban kifizetett osztalékelőleget.

Külföldi közvetlentőke-befektetővel, közvetett befektetővel, társvállalattal szemben fennálló tartozás esetén itt kell szerepeltetni az adatszolgáltató által a tárgyidőszakban jóváhagyott osztalékból a külföldi tőkebefektetőre jutó részt.

Ha a külföldi tőkebefektető részére ezt megelőzően már történt osztalékelőleg fizetés:

* az osztalék jóváhagyás időszakában a külföldi tőkebefektetőre jutó jóváhagyott osztalék teljes – osztalékelőleget is tartalmazó - összegét kell itt, a TB08 tábla „d” oszlopában tartozás növekedésként kimutatni, és ezzel egyidejűleg
* az osztalékelőlegként kifizetett összeget
* a TB08 tábla „f” oszlopában osztaléktartozás csökkenésként, és
* a TB07 tábla „f” oszlopában osztalékkövetelés csökkenéseként is jelenteni kell. (A TB07 tábla „d” oszlopában az osztalékelőleg kifizetést korábban, a kifizetés időszakában osztalékkövetelés növekedésként kellett jelenteni.)

„e” oszlop: Osztaléktartozás növekedése – ebből előző üzleti év adózott eredményén felüli rész

Külföldi közvetlentőke- vagy közvetett befektetővel, társvállalattal szemben fennálló követelés esetén itt kell szerepeltetni az adatszolgáltató tárgyidőszakban jóváhagyott osztalékának külföldi vállalatokra jutó részéből az előző üzleti év adózott eredményén felüli részt. (t. évi vonatkozási időszak esetén a t-1. évet megelőző évek) eredményéből megszavazott osztalékot.

**Osztalékelőleg esetén nem kell kitölteni.**

„f” oszlop: Osztaléktartozás csökkenése – levont adó

Külföldi közvetlentőke-befektetővel, közvetett befektetővel, társvállalattal szemben fennálló tartozás esetén itt kell szerepeltetni az adatszolgáltató által a külföldi közvetlentőke-befektetőnek, közvetett befektetőnek, társvállalatnak a tárgyidőszakban kifizetett osztalék után - a mindenkor hatályos jogszabályok szerint - levont osztalékadó összegét (az osztalékfizetéssel azonos időszaki adatszolgáltatásban).

„g” oszlop: Osztaléktartozás csökkenése – egyéb tranzakció

Külföldi közvetlentőke-befektetővel, közvetett befektetővel, társvállalattal szemben fennálló tartozás esetén itt kell szerepeltetni az adatszolgáltató által a külföldi befektető részére a tárgyidőszakban kifizetett osztalékot.

Külföldi közvetlentőke-befektetéssel, közvetett befektetéssel, társvállalattal szemben fennálló tartozás esetén itt kell szerepeltetni az adatszolgáltató által visszafizetett osztalékelőleget, vagy az osztalékelőlegből származó tartozásnak a beszámoló jóváhagyása utáni kivezetését.

„h” oszlop: Osztaléktartozás időszak végi záró állománya

A tárgyidőszak záró állományát kell megadni, amelynek összegszerűen meg kell egyeznie a nyitó állomány (+/-) az időszaki tranzakciók által generált összeggel („c” oszlop (+) ”d” oszlop (-)„e” oszlop (-) „f” oszlop (=) ”g” oszlop).

A jelentés módját ismertető példa a VI. pont első bekezdésében található!

### TB09 tábla: Rezidens társaságban részesedés szerzés nem-rezidenstől, vagy átruházás nem-rezidensnek

A TB09 táblát az adatszolgáltatónak abban az esetben kell kitöltenie, amennyiben a tárgyidőszakban rezidens társaságbeli, 10%-ot elérő szavazati jogot vásárolt/szerzett nem-rezidenstől, vagy értékesített/átruházott nem-rezidensnek.

A tranzakciót abban az időszakban kell lejelenteni, amely időszaktól kezdődően a cégbírósági bejegyzés hatályos. Ha a Cégbíróság visszamenőlegesen jegyzi be a részesedésszerzést/átruházást, akkor az érintett időszakra (amely időszakra a Cégbíróság a visszamenőleges bejegyzést megtette) módosító jelentés beküldése szükséges.

Az egyes oszlopokban lévő mezők tartalma:

„a” oszlop: Ügylet iránya

Választható kódok:

SZ=szerzés

A=átruházás

„c” oszlop: Devizanem ISO kódja

A tranzakciónak a szerződésben meghatározott devizaneme.

„d” oszlop: Tranzakció piaci értéke

A tranzakció szerződés szerinti értéke.

„e”-„f” oszlop: Az érintett rezidens vállalkozás megnevezése és törzsszáma

Annak a rezidens vállalkozásnak a neve és törzsszáma, amelyben lévő részesedést az adatszolgáltató nem-rezidens féltől megszerzett, vagy nem-rezidens fél részére átruházott.

### TB10 tábla: Külföldi ingatlantulajdont érintő tranzakciók

A TB10 táblát az adatszolgáltatónak abban az esetben kell kitöltenie, amennyiben a tárgyidőszakban külföldi ingatlant (föld, épület stb.) szerzett, illetve ruházott át.

A táblában kell kimutatni valamennyi külföldi ingatlanállományt növelő és csökkentő tranzakciót – adásvételt, cserét, apportba vételt és apportba adást, térítés nélküli átvételt és átadást, továbbá minden egyéb állományváltozást eredményező ügyletet. Kizárólag az adatszolgáltató által közvetlenül – azaz nem külföldi tőkebefektetésén keresztül – lebonyolított tranzakciókat kell itt szerepeltetni.

Amennyiben a tranzakcióban egyidejűleg több tulajdonos is érintett (közös tulajdonban lévő ingatlan adatszolgáltató általi megszerzése esetén, illetve az adatszolgáltató által végrehajtott, több fél közös tulajdonába történő ingatlan átruházás esetén), a jelentendő tranzakciót meg kell bontani az egyes felek között, és felenként külön sort kell kitölteni.

Az egyes oszlopokban lévő mezők tartalma:

„a” oszlop: Külföldi ingatlan országának ISO kódja

A külföldi ingatlan fekvése szerinti ország ISO kódja.

„b” oszlop: Ügyletben érintett másik fél vagy felek statisztikai státusza

Választható kódok:

R=rezidens

NR=nem-rezidens

A rezidens és nem-rezidens fogalmak magyarázatát e melléklet I.A.4. pontja tartalmazza.

„e” oszlop: Ügylet típusa

Választható kódok:

AV=adásvétel

AP=apportba vétel, apportba adás

CS=csere

TN=térítés nélküli átvétel és átadás

EG=egyéb

„f” oszlop: Könyvvezetés devizanemének IFRS szerinti beszámoló készítése esetén az adatszolgáltató prezentációs pénznemének ISO kódja

Az adatszolgáltató könyvvezetése devizanemének IFRS szerinti beszámoló készítése esetén az adatszolgáltató prezentációs pénznemének ISO kódja.

„g”-„h” oszlop: A szerzett, illetve átruházott külföldi ingatlan értéke

Itt kell kimutatni az adatszolgáltató által megszerzett, illetve átruházott külföldi ingatlan szerződés szerinti értékét, amely összeget az adatszolgáltató könyvvezetésének devizanemében, IFRS szerinti beszámoló készítése esetén az adatszolgáltató prezentációs pénznemében kell megadni.

Amennyiben a tranzakcióban egyidejűleg több tulajdonos is érintett, a jelentendő tranzakció értékét meg kell bontani az egyes felek között, tulajdoni hányaduk arányában.

## IV.3 TBK, TBT táblák

### A TBK táblákban általánosan megjelenő oszlopok tartalma

A TBK táblák „Követelés”, illetve a TBT táblák „Tartozás” oszlopainak tartalma:

* Időszak elejei nyitó állomány: A tárgyidőszak nyitó állománya, amelynek meg kell egyeznie az előző időszaki záró állománnyal.
* Tranzakciók: A nem-rezidens partnerrel végzett minden olyan művelet, ami az ügyletből eredő követelések és tartozások növekedését és csökkenését eredményezi, és amely nem tartozik az egyéb változások közé.
* Követelés megvásárlása és értékesítése esetén, amennyiben a vásárlás és értékesítés tényleges ellenértéke eltér a névértéktől, akkor a követelés forgalmi (piaci) értékét kell feltüntetni. A névérték illetve a forgalmi érték közti piaci árkülönbözetet az egyéb változások oszlopában kell (az árkülönbözet irányához viszonyítva) ellentétes előjellel kimutatni, amelyet az egyéb változások részletezésére szolgáló TBK5 táblában az árváltozás („ARVA”) kód alkalmazásával kell részletezni. Tranzakcióként kell jelenteni a hitelállományt növelő kamattőkésítést is.
* Egyéb változások: Minden, a követelések és tartozások állományában a tranzakciókon kívül bekövetkezett változás. Az egyéb változás okai lehetnek: követelésleírás, követeléselengedés, átsorolás, hibás jelentés, követelés megvásárlás és értékesítés esetén a névérték és a forgalmi (piaci) érték közti árkülönbözet, adósság elengedés. Az itt feltüntetett változásokat a TBK5/TBT5 táblákban részletezni kell.
* Időszak végi záró állomány: A tárgyidőszak záró állománya, amelynek összegszerűen meg kell egyeznie a nyitó állomány +/- az időszaki tranzakciók +/- egyéb változások által generált összeggel.

A TBK és TBT táblák „Kamatok” oszlopainak tartalma:

* Időarányosan járó és fizetendő kamatok időszak elejei nyitó állománya: A pénzügyileg még nem rendezett, időarányosan járó és fizetendő kamatok nyitó állománya, függetlenül attól, hogy időbeli elhatárolás tételként a nyilvántartásokban megjelent-e. Meg kell egyeznie az előző időszakban jelentett, időarányosan járó és fizetendő kamatok időszak végi záró állományával.
* Tranzakciók, Időszakra járó és fizetendő időarányos kamatok: A tárgyidőszakra vonatkozóan számított járó vagy fizetendő kamatösszegeket kell jelenteni állományt növelő tételként, függetlenül attól, hogy időbeli elhatárolás tételként a nyilvántartásokban megjelentek-e, illetve, hogy az adott időszakon belül pénzügyileg rendezték-e azokat (esetleg azok egy részét). Meghatározása történhet maradékelven is: időszakra járó vagy fizetendő kamat = időarányosan járó vagy fizetendő kamatok záró állománya (-) nyitó állománya (+) kapott vagy fizetett kamatok (-) egyéb változások.
* Tranzakciók, Az időszak folyamán kapott és fizetett kamatok: A tárgyidőszak folyamán kapott, illetve és fizetett kamatok, ideértve a tőkésített kamatokat is (állományt csökkentő tételek).
* Egyéb változások: Minden, az időarányosan járó és fizetendő kamatok állományában a tranzakciókon kívül bekövetkezett változás. Pl.: kamatkövetelések leírása, kamattartozások elengedése. A TBK5, TBT5 táblákban nem kell részletezni.
* Időarányosan járó és fizetendő kamatok időszak végi záró állománya: A pénzügyileg még nem rendezett, időarányosan járó és fizetendő kamatok záró állománya, függetlenül attól, hogy időbeli elhatárolás tételként a nyilvántartásokban megjelent-e. Meg kell egyeznie a nyitó állomány (+) az időszakra járó és fizetendő időarányos kamatok (-) az időszakon belül kapott és fizetett kamatok (+/-) egyéb változások által generált összeggel.

### Előjelek használata a TBK és TBT jelű táblákban

1. Állományok esetében: A nyitó és záró állományokat pozitív előjellel kell megadni a követelések és tartozások tábláiban, kivéve az elszámolási számlából és a cash-pool konstrukciókból eredő követelések és tartozások közös kimutatására szolgáló TBK2 táblát, amelyben a követeléseket pozitív, a tartozásokat negatív előjellel kell szerepeltetni.
2. Tranzakciók esetében:

* Bruttó adatközlés esetén (TBK1 és TBT1 táblákban) az állományt növelő, illetve csökkentő tranzakciókat külön-külön oszlopban, pozitív előjellel kell megadni. Negatív előjel használata csak stornó tételeknél lehetséges.
* Nettó adatközlés esetén
* az elszámolási számla és cash-pool konstrukciók esetében (TBK2 táblában) a pozitív egyenleget mutató állományok (követelések) növekedését pozitív, csökkenését negatív előjellel, míg a negatív egyenleget mutató, tehát tartalmát tekintve tartozás állományok növekedését negatív, állománycsökkenését pozitív előjellel kell jelenteni,
* a többi instrumentum esetében (TBK3, TBT3, TBK4 és TBT4 táblákban), követelések és tartozások állománynövekedéseit pozitív előjellel, míg állománycsökkenéseit negatív előjellel kell jelenteni.

1. Egyéb változások esetén: Az egyéb változások oszlopaiban lehetséges pozitív és negatív előjelek használata is, attól függően, hogy a változás növekedést vagy csökkenést eredményez az állományban. Az előjel alkalmazásánál figyelembe kell venni az előző francia bekezdésekben leírtakat is.

### TBK1 tábla: Külföldi közvetlentőke-befektetőnek, külföldi közvetlentőke-befektetésnek, külföldi fióktelepek vagy egyéb nem-rezidens vállalatcsoport tag(ok)nak nyújtott hitelek

### TBT1 tábla: Külföldi közvetlentőke-befektetőnek, külföldi közvetlentőke-befektetésnek, külföldi fióktelepek vagy egyéb nem-rezidens vállalatcsoport tag(ok)tól felvett hitelek

A TBK1, illetve TBT1 tábla „b” oszlopában választható instrumentumok:

|  |  |  |  |
| --- | --- | --- | --- |
| Követelések esetében | | Tartozások esetében | |
| REPOK | Repó vagy értékpapír kölcsön ügyletből származó követelés | REPOT | Repó vagy értékpapír kölcsön ügyletből származó tartozás |
| PLIZK | Pénzügyi lízing követelés | PLIZT | Pénzügyi lízing tartozás |
| EHITK | Egyéb hitelkövetelés | EHITT | Egyéb hiteltartozás |

1. Repó, vagy értékpapír kölcsön ügyletek jelentése („REPOK” illetve „REPOT”)

Az aktív és passzív repóügylet, sale&buy-back és értékpapírkölcsön ügyletekkel kapcsolatosan keletkező, nem-rezidensekkel szembeni követeléseket és tartozásokat a felvett és nyújtott hitelek tábláiban kell kimutatni.

Az ügyleteket minden adatszolgáltatónak a nem-rezidens partner és az eredeti devizanem szerinti bontásban**,** bruttó módon (figyelembe véve azokat a tranzakciókat is, amikor tárgyidőszakban keletkezik és még az adott tárgyidőszakon belül meg is szűnik az ügylet) kell megadni.

A repó, sale&buy-back és értékpapírkölcsön ügyletek során keletkezett alábbi követeléseket a nyújtott hitelek TBK1 táblájában kell szerepeltetni:

* aktív repóügylet esetén a határidős viszonteladási kötelezettség mellett vásárolt eszköz kifizetett vételárából adódóan fennálló követelést, és
* az értékpapír-kölcsönügylet során a kölcsönbeadott értékpapír kölcsönszerződés szerinti értékében fennálló követelést.

A repó, sale&buy-back és értékpapírkölcsön ügyletek során keletkezett alábbi tartozásokat a felvett hitelek TBT1 táblájában kell szerepeltetni:

* passzív repóügylet esetén a határidős visszavásárlási kötelezettség mellett eladott eszköz befolyt eladási árából származó tartozást, és
* az értékpapír-kölcsönügylet során a kölcsönbevett értékpapír kölcsönszerződés szerinti értékében fennálló tartozást.

A fentiek értelmében minden repó, sale&buy-back és értékpapírkölcsön ügyletből eredő követelést és tartozást jelenteni kell. A repó, sale&buy-back és értékpapír kölcsön ügyletekből eredő követelés és tartozások tranzakcióinál nem a papír, hanem az aktív vagy passzív repó (mint nyújtott vagy felvett hitel) névértékét kell jelenteni. Az "induló láb" a névérték, amelyet a követelések és tartozások tranzakcióinál kell feltüntetni és az ügylet eredménye (induló láb és záró láb különbözete) kamatként jelentendő.

1. Pénzügyi lízing ügyletek jelentése („PLIZT”)

A pénzügyi lízing ügylet során keletkezett alábbi tartozásokat a TBT1 táblában kell kimutatnia a lízingbe vevőnek:

* a pénzügyi lízingbe vett eszköz nem-rezidens lízingbe adó által számlázott ellenértékének megfelelő kötelezettséget és az ehhez tartozó részletfizetés formájában kifizetett lízingdíj törlesztéseket.

A pénzügyi lízing tőketartozások összege nem foglalhatja magában a kamatokat. Azokat a kamatok „i”-„m” oszlopaiban kell kimutatni.

1. Egyéb hitelek jelentése („EHITK”, illetve „EHITT”)

Nyújtott, illetve felvett kölcsönből keletkező követelések, illetve tartozások között a TBK1, illetve TBT1 táblában „EHITK”, „EHITT” kód alatt az alábbiakat kell jelenteni:

* az adatszolgáltató által nem-rezidens félnek, illetve féltől kölcsönszerződés vagy hitelmegállapodás alapján nyújtott, illetve felvett hiteleket, ideértve
* a más hitelnyújtó által nem-rezidens részére nyújtott azon hiteleket is, amelyeket a hitelnyújtó nyílt engedményezés keretében az adatszolgáltatóra engedményezett át, (amiből kifolyólag az adatszolgáltatónak áll fenn hitelkövetelése a nem-rezidenssel szemben), illetve
* az adatszolgáltató által felvett azon hiteleket is, amelyeket az eredeti hitelszerződés szerinti hitelnyújtó nyílt engedményezéssel valamely nem-rezidens partnere részére engedményezett át, (amiből kifolyólag az adatszolgáltatónak e nem-rezidenssel szemben áll fenn hiteltartozása),
* az adatszolgáltató által nem-rezidens, nem pénzügyi vállalatokhoz kihelyezett, illetve nem-rezidensek által az adatszolgáltatónál elhelyezett pénzeszközöket – betét, letét (deposit) –, amelyekre vonatkozóan az adatszolgáltató nem rendelkezik hitelmegállapodással, ideértve például:
* a futures ügyletekhez kapcsolódó letétet, biztosítékot, és
* a derivatív ügyletek kiértékeléséhez kapcsolódó mark-to-market követeléseket, illetve tartozásokat,
* a vevőkövetelések előfinanszíroztatásából adódóan nem-rezidensekkel szemben fennálló hitelköveteléseket, illetve -tartozásokat,
* a faktoring (rövid lejáratú) ügyletekkel kapcsolatosan az adatszolgáltatónak a nem-rezidens féllel szemben felmerülő követeléseit, illetve tartozásait,
* a forfeting (közép- vagy hosszú lejáratú) ügyletekkel kapcsolatosan az adatszolgáltatónak a nem-rezidens féllel szemben felmerülő követeléseit, illetve tartozásait,
* a nem-rezidens partnerekkel szemben fennálló (rezidens vagy nem-rezidens felektől) megvásárolt, átvállalt minden egyéb követelést, beleértve a megvásárolt, átvállalt – nem saját jogon keletkező – export vevőkövetelések miatt fennálló követeléseket is,
* a nem-rezidens partnerekkel szemben fennálló (rezidens vagy nem-rezidens felektől) átvállalt hiteltartozásokat, és a nem-rezidens partnerekkel szemben fennálló (rezidens vagy nem-rezidens felektől) átvállalt minden egyéb tartozást, beleértve az átvállalt – nem saját jogon keletkező – import szállítói tartozások miatt fennálló tartozásokat is,
* a biztosító adatszolgáltatók által a vállalatcsoportba tartozó, nem-rezidens biztosító társaságoktól viszontbiztosításba vett biztosítási ügyletekből eredő letéti követeléseket,
* a biztosító adatszolgáltatók vállalatcsoportba tartozó, nem-rezidens viszontbiztosítóval szembeni letéti kötelezettségeit.

A hiteleket abban a tárgyidőszakban kell először jelenteni, amikor a folyósítás miatt az adatszolgáltató könyveiben először nyilvántartásba vették a nem-rezidens partnerrel szembeni követelés és tartozás állományt.

A kamattőkésítés miatti tőkenövekedést a tranzakció oszlopban növekedésként, a tőkésített kamatot az időarányosan járó és fizetendő kamatok csökkenéseként (az időszak folyamán kapott és fizetett kamatok jelentésére szolgáló oszlopokban) egyaránt kell jelenteni.

### TBK2 tábla: Külföldi közvetlentőke-befektetővel, külföldi közvetlentőke-befektetéssel külföldi fiókteleppel vagy egyéb nem-rezidens vállalatcsoport tag(ok)kal szemben fennálló, elszámolási számla vagy cash-pool követelések/tartozások

A TBK2 táblában kell kimutatni

* az adatszolgáltatónak a nem-rezidenssel szemben fennálló, elszámolási számlán nyilvántartott nettó pénzkövetelését és tartozását,
* a cash pool konstrukcióból eredően az adatszolgáltatónak i) mint pool-tagnak a nem-rezidens pool-vezetővel szemben, vagy ii) mint pool-vezetőnek a nem-rezidens pool-tagokkal szemben nyilvántartott nettó pénzkövetelését és tartozását,
* minden olyan hitelkövetelést, amely átfordulhat hiteltartozássá, illetve hiteltartozás hitelköveteléssé.

A TBK2 tábla kitöltése során a „b” oszlopban megadandó instrumentumkód mindig „ESZLAK”.

Az adatszolgáltatási kötelezettség az adatszolgáltató cash-poolba bevont belföldi bankszámlái tekintetében is fennáll, ha a pool-vezető nem-rezidens. Nem kell jelenteni azt az esetet, amikor a cash-pooling az adatszolgáltató saját bankszámlái között történik! (Ez leginkább a több divízióval és telephellyel rendelkező vállalatoknál, az egyes divíziók és telephelyek nevére külön-külön megnyitott bankszámlák között fordul elő.)

A TBK2 tábla sajátossága, hogy a követeléseket és tartozásokat egy táblán belül, az állományváltozást okozó tranzakciókat pedig nettó módon kell jelenteni.

Az állományokat és forgalmakat a nem-rezidens partnerek szerint, azon belül devizanemenként összesítve kell jelenteni. Az ugyanazon partnerrel szemben ugyanazon devizanemben fennálló több elszámolási számlából, ill. cash-pool konstrukcióból eredő követeléseket és tartozásokat összevonva, nettó módon (tehát a negatív és pozitív egyenlegű számlák állományait is nettósítva!) kell jelenteni.

Az elszámolási számla után a tárgyidőszakban kapott és fizetett (a számlán jóváírt és terhelt) kamatokat, továbbá a cash-pool konstrukciókból eredő követelések és tartozások után kapott és fizetett kamatokat a „h” és „i” oszlopokban kell jelenteni, pozitív előjellel. Negatív előjellel csak a storno tételeket lehet jelenteni.

Azonos partnerrel azonos devizanemben fennálló tartozásokat és követelések össze kell vonni oly módon, hogy a táblában partner és deviza kulcson csak egyetlen egy sor szerepeljen.

### TBK3 tábla: Külföldi közvetlentőke-befektetővel, külföldi közvetlentőke-befektetéssel külföldi fiókteleppel vagy egyéb nem-rezidens vállalatcsoport tag(ok)kal szemben fennálló kereskedelmi hitelkövetelések;

### TBT3 tábla: Külföldi közvetlentőke-befektetővel, külföldi közvetlentőke-befektetéssel külföldi fiókteleppel vagy egyéb nem-rezidens vállalatcsoport tag(ok)kal szemben fennálló kereskedelmi hiteltartozások

A TBK3 táblában kell jelenteni

* az adatszolgáltató saját jogán áru értékesítése nyomán keletkezett, vevőkkel szembeni exportköveteléseit, ideértve azokat is, amelyekről az adatszolgáltató még nem bocsátotta ki a vevő részére számlát, valamint
* az adatszolgáltató saját jogán szolgáltatás nyújtás nyomán keletkezett, vevőkkel szembeni exportköveteléseit, a számla kiállításától kezdődően,
* a kifizetett importelőlegekből származó követeléseket.

A TBK3 tábla kitöltése során a „b” oszlopban megadandó instrumentumkód: KERHITK

A TBT3 táblában kell jelenteni

* az adatszolgáltató saját jogán áru vásárlása nyomán keletkezett szállítókkal szembeni import tartozásait, ideértve azokat is, amelyekhez az adatszolgáltató még nem rendelkezik szállító által kibocsátott számlával, valamint
* az adatszolgáltató saját jogán szolgáltatás igénybevétele nyomán keletkezett szállítókkal szembeni import tartozásait, a számla a számla kiállításától kezdődően,
* a befolyt export előlegekből származó tartozásokat.

A TBT3 tábla kitöltése során a „b” oszlopban megadandó instrumentumkód: KERHITT

A kereskedelmi hitelkövetelések és -tartozások állományváltozását okozó tárgyidőszaki tranzakciókat nettó módon kell jelenteni, emiatt lehetséges a tranzakcióknál pozitív és negatív előjelek feltüntetése is. A tárgyidőszaki állománynövekedést pozitív előjellel, míg az állománycsökkenést negatív előjellel kell megadni.

A kereskedelmi hitelek nyitó és záró állományainál csak pozitív állományok szerepeltetése lehetséges. Az előjelet váltott állományokat (egyenlegváltozást okozó ügyletek típusától függetlenül: rabatt, engedmény, hibás áruleszállítás miatti helyesbítést is) át kell sorolni a TBK4, illetve TBT4 egyéb rövid követelései, illetve tartozásai közé az alábbiak szerint:

* a TBK3 táblából a tárgyidőszak végén fennálló nyitott (rendezetlen), tartozásba fordult állományokat át kell sorolni a TBT4 tábla egyéb tartozásai közé,
* a TBT3 táblából a tárgyidőszak végén fennálló nyitott (rendezetlen), követelésbe fordult állományokat át kell sorolni a TBK4 tábla egyéb követelései közé.

Az átsorolás előtt a TBK3 és TBT3 táblákban a kereskedelmi hitelkövetelés és tartozás állományokat a tranzakciók oszlopában (nem pedig egyéb állományváltozásként) 0-ra ki kell futtatni a tárgyidőszaki jelentésben, és csak azután lehet a TBT4 és TBK4 (ellenkező oldali) táblákban a jelleget váltott állományokat, nettó állománynövekedésként (pozitív előjellel) a tranzakciók oszlopában (nem pedig az egyéb állományváltozások között) 0 állományról indítva felvenni.

A szerződéstől való elállás, téves utalás miatti kereskedelmi hitelkövetelés és -tartozás megszűnését (az import előleget visszautalják, a kapott export előleget visszafizetik) stornó tételként negatív előjellel kell figyelembe venni a tranzakciókoszlopában.

Az export kereskedelmi hitelkövetelés értékesítése esetén, amennyiben az értékesítés tényleges ellenértéke eltér a névértéktől, akkor a követelés ellenértékét kell feltüntetni a „tranzakciók” oszlopában, és a névérték, illetve az ellenérték közti különbözetet az „egyéb változások” oszlopbankell kimutatni. (A megvásárolt, eredetileg exportból származó, nem-rezidenssel szembeni követeléseket nem itt, hanem a TBK1 táblában kell szerepeltetni „EHITK” kód alatt, az ott leírtak figyelembe vételével.)

### TBK4 tábla: Külföldi közvetlentőke-befektetővel, külföldi közvetlentőke-befektetéssel külfölidi fiókteleppel vagy egyéb nem-rezidens vállalatcsoport tag(ok)kal szemben, hitelviszonyt megtestesítő értékpapírból, váltóból eredő, vagy egyéb követelések;

### TBT4 tábla: Külföldi közvetlentőke-befektetővel, külföldi közvetlentőke-befektetéssel külföldi fiókteleppel vagy egyéb nem-rezidens vállalatcsoport tag(ok)kal szemben, hitelviszonyt megtestesítő értékpapírból, váltóból eredő vagy egyéb tartozások

A TBK4, illetve TBT4 tábla „b” oszlopában választható instrumentumok:

|  |  |  |  |
| --- | --- | --- | --- |
| Követelések esetében | | Tartozások esetében | |
| ERTK | Hitelviszonyt megtestesítő értékpapírból eredő követelés | ERTT | Hitelviszonyt megtestesítő értékpapírból eredő tartozás |
| VALTK | Váltókövetelés | VALTT | Váltótartozás |
| EK | Egyéb követelés | ET | Egyéb tartozás |
| TOKEK | Befizetett, de be nem jegyzett tőke, illetve tőkeleszállítás miatt fennálló követelés | TOKET | Befizetett, de be nem jegyzett tőke, illetve tőkeleszállítás miatt fennálló kötelezettség |
| BTK | Biztosítástechnikai tartalék követelés | BTT | Biztosítástechnikai tartalék kötelezettség (tartozás) |

1. Hitelviszonyt megtestesítő értékpapírokból eredő követelések és tartozások jelentése („ERTK” és „ERTT”)

A TBK4 követelés oldali táblában„ERTK”instrumentum kóddal ellátva kell jelenteni az adatszolgáltató tulajdonában lévő, nem-rezidens által kibocsátott, hitelviszonyt megtestesítő értékpapírokból eredő követeléseket.

„n”-„p” oszlop: Amennyiben a táblában szerepeltetett értékpapírokat az adatszolgáltató letétbe helyezte, itt kell jelentenie a letétkezelő adatait. Az „n” oszlopban belföldi letétkezelő esetén a letétkezelő törzsszámát (az adószám első nyolc számjegyét) kell megadni (a belföldi letétkezelők törzsszámának listája az e rendelet 3. számú mellékletének 9. pontja szerinti, az MNB honlapján közzétett technikai segédletben található), külföldi letétkezelő esetén pedig „00000001” technikai törzsszámot kell szerepeltetni.

A TBT4 tartozás oldali táblában„ERTT”instrumentum kóddal ellátva kell jelenteni az adatszolgáltató által kibocsátott, nem-rezidens tulajdonában lévő, hitelviszonyt megtestesítő értékpapírokból eredő tartozásokat.

1. Váltókövetelések, illetve -tartozások jelentése („VALTK”, illetve „VALTT”)

Az TBK4 követelés oldalitáblában„VALTK”instrumentum kóddal ellátva kell jelenteni a kapott váltóból eredő, nem-rezidensekkel szemben fennálló követeléseket, függetlenül attól, hogy a váltó milyen statisztikai státuszú (rezidens vagy nem-rezidens) partnertől, és milyen módon került az adatszolgáltató birtokába (pl. leszállított áru, nyújtott szolgáltatás vagy kölcsönbe adott összeg ellenében kapta, vagy leszámítolta).

Az TBT4 tartozás oldalitáblában„VALTT”instrumentum kóddal ellátva kell jelenteni az adatszolgáltató által nem-rezidens partner részére kiállított váltóból eredő tartozásokat, függetlenül attól, hogy a váltót milyen tartozás (pl. igénybe vett áruszállítás vagy szolgáltatás, vagy kölcsönbe kapott összeg) ellenében bocsátották ki.

Amennyiben a váltó kibocsátója kamatot kötött ki a váltóösszeg után és a kamatlábat a váltóban megjelölte, akkor a TBK4 és TBT4 táblák „Követelés” illetve „Tartozás” oszlopaiban a váltókövetelést, illetve -tartozást a kamattal csökkentett értéken kell kimutatni, ugyanakkor a „Kamatok” oszlopaiban kell jelenteni a váltókamatot.

Váltókövetelések, illetve -tartozások („VALTK”, illetve „VALTT”) esetén a TBK4, illetve TBT4 táblákban nem kell kitölteni a „d” „Értékpapír azonosító” oszlopot és az „n”-„p” „Adatszolgáltató letétkezelője” oszlopokat.

Ha egy váltó egy repóügyletben csereeszközként szerepel, akkor a váltóval kapcsolatos mozgásokat szintén e táblákban kell jelenteni és nem az Értékpapír befektetések R04 adatszolgáltatásában.

1. Egyéb követelések, illetve tartozások jelentése („EK”, illetve „ET”)

Az egyéb követelések és tartozások körébe tartoznak:

* Úton lévő tételek (ahol az adott eszközben történő növekedés és csökkenés időben eltér a pénzügyi teljesítéstől, kivéve az áru és szolgáltatás export és import miatt úton lévő tételek). Ide sorolandók pl. az alábbiak:
* Külföldre kihelyezett betét vagy nem-rezidensnek nyújtott hitel miatt az adatszolgáltató számláját megterhelik, de technikai okokból (pl. tárgyidőszak végén) a partner még nem ismeri el az adatszolgáltatóval szembeni tartozását.
* Értékpapír tárgyidőszak végén történő tulajdonosváltása esetén, amennyiben időben eltér a pénzmozgás az értékpapírmozgástól. A táblában e tételek abban az esetben jelennek meg, ha az eltérés miatt a tárgyidőszak végén áll fenn az ebből keletkező követelés és tartozás, amelyeket rövid lejáratú egyéb követelésként és tartozásként kell jelenteni.
* Nem-rezidens felekkel szembeni, csekk formájában megjelenő „készpénzt” helyettesítő követelések, illetve tartozások.
* A lejárt értékpapírok miatti követelések, illetve tartozások, amelyeket az adatszolgáltató könyveiben még nyilván tart.
* Kereskedelmi hitelkövetelések, illetve tartozások esetén az előjelet váltott egyenlegek, melyeket a TBK3, illetve TBT3 tábláknál már ismertetett eljárás szerint kell jelenteni.
* Minden egyéb pénzügyi eszköz, amely
* sem a közvetlen befektetések, sem az értékpapír befektetések, sem a pénzügyi derivatívák között nem került kimutatásra, és
* az egyéb befektetésekhez tartozó követelések vagy tartozások fentiekben ismertetett instrumentumai egyikéhez sem sorolható.

Egyéb követelések, illetve tartozások („EK”, illetve „ET”) esetén a TBK4, illetve TBT4 táblákban nem kell kitölteni a „d” „Értékpapír azonosító” oszlopot, az „i”-„m” Kamatok oszlopokat, továbbá az „n”-„p” „Adatszolgáltató letétkezelője” oszlopokat.

1. Befizetett, de be nem jegyzett tőke miatt fennálló, illetve tőkeleszállításból adódó követelés és kötelezettség („TOKEK” illetve „TOKET” kódok)

A TBK4 táblában kell jelenteni TOKEK kódon:

* az adatszolgáltatónak a külföldi közvetlentőke- vagy közvetett befektetésével, társvállalatával szemben fennálló, az adatszolgáltató által befizetett, de külföldön még be nem jegyezett tőke miatti követelését, illetve ennek változását;
* az adatszolgáltatónak a külföldi közvetlentőke-befektetésével vagy közvetett befektetésével, társvállalatával szemben fennálló, a külföldi vállalat alaptőkéjének leszállításából adódó követelését illetve ennek változását.

A TBT4 táblában kell jelenteni TOKET kódon:

* az adatszolgáltatónak a külföldi közvetlentőke- vagy közvetett befektetőjével, társvállalatával szemben fennálló, a külföldi vállalat által befizetett, de a cégbíróság által még be nem jegyezett tőke miatti tartozását, illetve ennek változását;
* az adatszolgáltatónak a külföldi közvetlentőke- vagy közvetett befektetőjével, társvállalatával szemben fennálló, tőkeleszállításból adódó tartozását, illetve ennek változását.

Mindkét táblában egy összegben kell jelenteni a tranzakciók által okozott, tárgyidőszaki, nettó állományváltozást.

A TBK4 táblában követelésállományt növelő tranzakcióként kell figyelembe venni az adatszolgáltató által a külföldi közvetlentőke-befektetése, közvetett befektetése, társvállalata jegyzett tőkéjéhez – a tárgyidőszakban teljesített – befizetéseket, állománycsökkentő tranzakcióként a - tárgyidőszakban ­bejegyzett tőkéből az adatszolgáltatóra jutó részt, amennyiben a befizetés és a bejegyzés különböző időszakra esik. Szintén követelésállományt növelő tételként kell jelenteni a külföldi közvetlentőke- vagy közvetett befektetés, társvállalat leszállított tőkéjének adatszolgáltatóra jutó részéből a még vissza nem utalt részt, illetve követelésállományt csökkentő tételként kell figyelembe venni ezen összegek visszautalását (függetlenül annak formájától – pénz, kötelezettséggel való összevezetés, tárgyi eszköz, stb.). A külföldi befektetővel szembeni jegyzett, de be nem fizetett tőke (IFRS szerinti beszámoló készítése esetén rendelkezésre nem bocsátott tőke) miatti követelést nem kell jelenteni.

A TBT4 táblában tartozásállományt növelő tranzakcióként kell figyelembe venni az egyes külföldi közvetlentőke-befektetők, közvetett befektetők, társvállalatok által a jegyzett tőkéhez – a tárgyidőszakban teljesített - befizetéseket, állománycsökkentő tranzakcióként a cégbíróság által – a tárgyidőszakban ­bejegyzett - tőkéből az egyes külföldi közvetlentőke- vagy közvetett befektetőkre, társvállalatokra jutó részt, amennyiben a befizetés és a bejegyzés különböző időszakra esik. Szintén tartozásállományt növelő tételként kell figyelembe venni az adatszolgáltatónál történő tőkeleszállítás esetén annak külföldi közvetlentőke- vagy közvetett befektetőjére, társvállalatára jutó részből a vissza nem utalt összeget, tartozásállományt csökkentő tételként kell jelenteni ezen összegek visszautalását (függetlenül annak formájától – pénz, kötelezettséggel való összevezetés, tárgyi eszköz, stb.).

Befizetett, de be nem jegyzett tőke miatt fennálló követelés, illetve kötelezettség („TOKEK”, illetve „TOKET”) esetén a TBK4, illetve TBT4 táblákban nem kell kitölteni a „d” „Értékpapír azonosító” oszlopot, az „i”-„m” „Kamatok” oszlopokat, továbbá az „n”-„p” „Adatszolgáltató letétkezelője” oszlopokat.

1. Biztosítástechnikai tartalék követelés, kötelezettség („BTK” illetve „BTT” kódok)

Biztosítástechnikai tartalék követelés:

Biztosítástechnikai tartalék követelések alatt a vállalatcsoportba tartozó, nem-rezidens biztosítónak viszontbiztosításba adott ügyletekhez kapcsolódó speciális tartalékok értendők. A biztosítástechnikai tartalék követelés összegét az adatszolgáltató biztosítóintézet összes bruttó biztosítástechnikai tartalék tartozásából a nem-rezidens viszontbiztosítóra jutó tartalékrész alapján kell meghatározni.

A ”BTK” biztosítástechnikai tartalékok kód alatt csak az e melléklet I.A. 3. pontja szerinti F szektorba tartozó biztosító adatszolgáltatók jelenthetnek tartozásokat.

Biztosítástechnikai tartalék tartozás:

A biztosítástechnikai tartalék tartozások alatt a biztosítók és nyugdíjpénztárak által a vállalatcsoportba tartozó, nem-rezidens szerződött ügyfeleik részére képzett speciális tartalékok, illetve a nem-rezidens biztosítótól viszontbiztosításba vett ügyletekhez kapcsolódó tartalékok értendők.

A ”BTT” biztosítástechnikai tartalékok kód alatt csak az e melléklet I.A. 3. pontja szerinti F szektorba tartozó biztosító és pénztár adatszolgáltatók jelenthetnek tartozásokat. Az F szektorba tartozó gazdasági szervezetek tételes listáját e rendelet 3. sz. mellékletének 1. pontja szerinti, az MNB honlapján közzétett technikai segédlet tartalmazza.

A TBT4 tartozás oldali táblában a „BTT” biztosítástechnikai tartalék alatt az alábbiakat kell jelenteni:

A biztosító társaságok, biztosító egyesületek esetében a nem-rezidens ügyfelek javára a főkönyvi nyilvántartása szerint nyilvántartott bruttó (viszontbiztosítóra jutó tartalékrész levonás nélküli) biztosítástechnikai tartalékokat, illetve a nem-rezidens biztosítótól viszontbiztosításba vett ügyletekre képzett biztosítástechnikai tartalékokat, ideértve az alábbiakat:

* a meg nem szolgált díjak tartaléka,
* a matematikai tartalékok, ezen belül: az életbiztosítási díjtartalék, a betegségbiztosítási díjtartalék, a balesetbiztosítási járadéktartalék, a felelősségbiztosítási járadéktartalék,
* a függőkár tartalékok,
* a nagy károk tartalék,
* a törlési tartalék, és
* az egyéb biztosítástechnikai tartalékok.

### TBK5 tábla: Külföldi közvetlentőke-befektetővel, külföldi közvetlentőke-befektetéssel külföldi fiókteleppel vagy egyéb nem-rezidens vállalatcsoport tag(ok)kal szemben fennálló követelések egyéb változásának részletezése;

### TBT5 tábla: Külföldi közvetlentőke-befektetővel, külföldi közvetlentőke-befektetéssel külföldi fiókteleppel vagy egyéb nem-rezidens vállalatcsoport tag(ok)kal szemben fennálló tartozások egyéb változásának részletezése

A TBK5 táblában kell részletezni a TBK1-2-3-4 tábláknak az egyéb állományváltozás oszlopában megadott összegeket, az egyéb állományváltozás típusa szerint. A TBT5 táblában kell részletezni a korábban a TBT1, TBT3 és TBT4 táblákban az egyéb állományváltozás oszlopában megadott összegeket, az egyéb állományváltozás típusa szerint. A részletezendő összeg egyértelmű beazonosítása érdekében a TBK5 és TBT5 táblákban is meg kell adni az eredeti táblában szerepeltetett partnerazonosító-kódot, instrumentumkódot és devizanemet.

Az egyes oszlopokban lévő mezők tartalma:

„d” oszlop: Egyéb változás oka

Az alábbi kódok közül kell választani:

|  |  |  |  |
| --- | --- | --- | --- |
| Követelések esetében | | Tartozások esetében | |
| KLE | Követelésleírás |  |  |
| KOVEL | Követeléselengedés | ADEL | Adósságelengedés |
| ATSO | Átsorolás | ATSO | Átsorolás |
| HIBA | Hibás jelentés | HIBA | Hibás jelentés |
| ARVA | Követelés megvásárlás és értékesítés esetén a névérték és a forgalmi (piaci) érték közti különbözetek |  |  |

Átsorolás („ATSO”) kódot kell alkalmazni pl.:

* az adatszolgáltatáson belüli táblák vagy eltérő adatszolgáltatások táblái között történő átvezetések esetén,
* multicurrency hitelek esetében, ha az igénybevett devizanemről áttér a hitel egy másik devizanemre.

Hibás jelentés („HIBA”) kódot kell alkalmazni pl:

* előző időszaki jelentésben tévesen, hibásan jelentett tételek korrekciója esetén,
* ha a tárgyidőszak elején a követelések és tartozások számviteli nyilvántartások szerinti nyitó állománya eltér (pl: visszakönyvelés, vagy stornó tételek miatt) az előző időszakban lejelentett záró állomány értékétől.

„e” oszlop: Részösszeg

A TBK1-2-3-4 táblákban, valamint TBT1, TBT3 és TBT4 táblákban jelentett egyéb állományváltozások összesített összegét az egyéb állományváltozást előidéző – előzőekben ismertetett – okok szerint, részösszegekre bontva kell jelenteni, minden részösszegről újabb sort kitöltve.

Itt kell megadnia a „d” oszlopban megadott változás oka miatt bekövetkezett egyéb változáshoz tartozó részösszeget. A részösszeg negatív és pozitív érték is lehet.

# V. Összefüggések az egyes adatszolgáltatások között

1. A tárgyévet megelőző évről (pl. 2015) készített R29-es jelentés TEA3 táblájában jóváhagyott osztalékként szereplő összeg külföldi tulajdonosra jutó részének meg kell jelennie a tárgyévben (pl. 2016-ban) az R02/R12 jelű adatszolgáltatás TB08 jelű táblájában abban az időszakban, amikor a megszavazás megtörtént (nem kell januárig visszamenőleg módosítani a jelentéseket), és egészen a kifizetésig mint tartozás állomány minden adatszolgáltatásban szerepeltetni kell. Például: a 2015. évre 2016. márciusban jóváhagyott osztalék 100.000.000 Ft, ebből 60.000.000 Ft az eredménytartalékból megszavazott rész, a teljes eredményt kifizetik osztalékként. A cég tulajdonosa 95%-ban xy jelű cég, 5%-ban pedig a vállalatcsoportba tartozó z cég. A kifizetés két egyforma részletben történik, decemberben még osztalékelőlegként, illetve májusban osztalékként.

**R29 jelű adatszolgáltatás 2015-re vonatkozóan**

**TEA3 tábla**

**Az adatszolgáltató eredménykimutatásának adatai (az adatszolgáltató könyvvezetésének devizanemében ezerben**

|  |  |  |
| --- | --- | --- |
| Sorszám | Megnevezés | Tárgyév |
| 01 | Adózott eredmény (előjellel) | 40.000.000 |
| 02 | Általános tartalékképzés, -felhasználás (előjellel) |  |
| 03 | Eredménytartalék igénybevétele osztalékra | 60.000.000 |
| 04 | Jóváhagyott osztalék | 100.000.000 |

**R02 jelű adatszolgáltatás (havi adatszolgáltatási kötelezettség esetén)**

Az 5%-os befektetőre jutó részt is fel kell tüntetni a TB08-ban és TB07-ben, mert vállaltcsoportba tartozó a külföldi befektető. A márciusi táblában kell az osztaléktartozást először jelenteni a TB08-as táblában, addig csak az osztalékelőleg jelenik meg a TB07-es táblában.

2015. december:

A fizetett osztalékelőleg a TB07-es táblában jelenik meg követelés növekedésként. Osztalékelőleg esetén nem kell jelenteni az eredménytartalékból megszavazott részt.

**TB07 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | |  |  |  |  |  |  |  | |  |
| Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  | |  |  |  |  |  |  | |  |
| Sor-szám | nem-rezidens partner azonosító kódja | | Devizanem | Osztalékkövetelés | | | | | | |
| Időszak eleji nyitó állomány | Követelés növekedés | | Követelés csökkenés | | Időszak végi záró állomány | |
| összesen | ebből korábbi évek eredményéből megszavazott rész | Levont adó | Egyéb tranzakció |
|  | a | | b | c | d | e | f | g | h | |
| 01 | xy | | HUF |  | 47 500 000 |  |  |  | 47 500 000 | |
| 02 | z | | HUF |  | 2 500 000 |  |  |  | 2 500 000 | |
| 03 |  | |  |  |  |  |  |  |  | |

2016. január:

**TB07 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  |  |  |  |  |  | |  | |  |
| Sor-szám | nem-rezidens partner azonosító kódja | Devizanem | Osztalékkövetelés | | | | | | | |
| Időszak eleji nyitó állomány | Követelés növekedés | | Követelés csökkenés | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | Egyéb tranzakció | |
|  | a | b | c | d | e | f | g | | h | |
| 01 | xy | HUF | 47 500 000 |  |  |  |  | | 47 500 000 | |
| 02 | z | HUF | 2 500 000 |  |  |  |  | | 2 500 000 | |
| 03 |  |  |  |  |  |  |  | |  | |

2016. február:

**TB07 tábla**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | | |
|  |  |  |  |  |  | |  | |  | |  |
| Sorszám | nem-rezidens partner azonosító kódja | Devizanem | Osztalékkövetelés | | | | | | | | |
| Időszak eleji nyitó állomány | Követelés növekedés | | Követelés csökkenés | | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | | Egyéb tranzakció | |
|  | a | b | c | d | e | f | | g | | h | |
| 01 | xy | HUF | 47 500 000 |  |  |  | |  | | 47 500 000 | |
| 02 | z | HUF | 2 500 000 |  |  |  | |  | | 2 500 000 | |
| 03 |  |  |  |  |  |  | |  | |  | |

2016. március:

Ekkor történik az osztalék megszavazása, így a TB07-es táblából ki kell vezetni az osztalékelőleget, míg a TB08-as táblában megjelenik a megszavazott osztalék külföldi befektetőre jutó részének értéke növekedésként, a korábban kifizetett osztalékelőleg értékét pedig csökkenésként kell jelenteni ebben a táblában. Az xy jelű cégre jutó osztalék tehát 100 M Ft\* 0,95= 95 M Ft, míg az eredménytartalékból megszavazott rész 60 M Ft\* 0,95= 57 M Ft.

**TB07 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  |  |  |  |  |  | |  | |  |
| Sorszám | nem-rezidens partner azonosító kódja | Devizanem | Osztalékkövetelés | | | | | | | |
| Időszak eleji nyitó állomány | Követelés növekedés | | Követelés csökkenés | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | Egyéb tranzakció | |
|  | a | b | c | d | e | f | g | | h | |
| 01 | xy | HUF | 47 500 000 |  |  |  | 47 500 000 | | 0 | |
| 02 | z | HUF | 2 500 000 |  |  |  | 2 500 000 | | 0 | |
| 03 |  |  |  |  |  |  |  | |  | |

**TB08 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Osztaléktartozás külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  |  |  |  |  |  | |  | |  |
| Sorszám | nem-rezidens partner azonosító kódja | Devizanem | Osztaléktartozás | | | | | | | |
| Időszak eleji nyitó állomány | Tartozás növekedés | | Tartozás csökkenés | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | Egyéb tranzakció | |
|  | a | b | c | d | e | f | g | | h | |
| 01 | xy | HUF |  | 95 000 000 | 57 000 000 |  | 47 500 000 | | 47 500 000 | |
| 02 | z | HUF |  | 5 000 000 | 3 000 000 |  | 2 500 000 | | 2 500 000 | |
| 03 |  |  |  |  |  |  |  | |  | |

2016. április:

**TB08 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Osztaléktartozás külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  |  |  |  |  |  | |  | |  |
| Sorszám | nem-rezidens partner azonosító kódja | Devizanem | Osztaléktartozás | | | | | | | |
| Időszak eleji nyitó állomány | Tartozás növekedés | | Tartozás csökkenés | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | Egyéb tranzakció | |
|  | a | b | c | d | e | f | g | | h | |
| 01 | xy | HUF | 47 500 000 |  |  |  |  | | 47 500 000 | |
| 02 | z | HUF | 2 500 000 |  |  |  |  | | 2 500 000 | |
| 03 |  |  |  |  |  |  |  | |  | |

2016. május:

Kifizetésre kerül az osztalék második fele.

**TB08 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Osztaléktartozás külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  |  |  |  |  |  | |  | |  |
| Sorszám | nem-rezidens partner azonosító kódja | Devizanem | Osztaléktartozás | | | | | | | |
| Időszak eleji nyitó állomány | Tartozás növekedés | | Tartozás csökkenés | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | Egyéb tranzakció | |
|  | a | b | c | d | e | f | g | | h | |
| 01 | xy | HUF | 47 500 000 |  |  |  | 47 500 000 | | 0 | |
| 02 | z | HUF | 2 500 000 |  |  |  | 2 500 000 | | 0 | |
| 03 |  |  |  |  |  |  |  | |  | |

**R12 jelű adatszolgáltatás esetén:**

2015. IV. negyedév

**TB07 tábla**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  | |  | |  |
| Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | |
|  |  |  |  |  |  |  | |  | |  |
| Sorszám | nem-rezidens partner azonosító kódja | Devizanem | Osztalékkövetelés | | | | | | | |
| Időszak eleji nyitó állomány | Követelés növekedés | | Követelés csökkenés | | | Időszak végi záró állomány | |
| összesen | ebből korábbi évek eredményéből megszavazott rész | Levont adó | Egyéb tranzakció | |
|  | a | b | c | d | e | f | g | | h | |
| 01 | xy | HUF |  | 47 500 000 |  |  |  | | 47 500 000 | |
| 02 | z | HUF |  | 2 500 000 |  |  |  | | 2 500 000 | |
| 03 |  |  |  |  |  |  |  | |  | |

2016. I. negyedév:

**TB07 tábla**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | |  | |  | |  |  |  |  | |  | |  |
| Osztalékkövetelés külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | | | | | |
|  |  | |  | |  | |  |  |  | |  | |  |
| Sorszám | nem-rezidens partner azonosító kódja | | Devizanem | | Osztalékkövetelés | | | | | | | | |
| Időszak eleji nyitó állomány | | Követelés növekedés | | Követelés csökkenés | | | Időszak végi záró állomány | |
| összesen | ebből előző üzleti év adózott eredményén felüli rész | Levont adó | Egyéb tranzakció | |
|  | a | | b | | c | | d | e | f | g | | h | |
| 01 | xy | | HUF | | 47 500 000 | |  |  |  | 47 500 000 | | 0 | |
| 02 | z | | HUF | | 2 500 000 | |  |  |  | 2 500 000 | | 0 | |
| 03 |  | |  | |  | |  |  |  |  | |  | |

**TB08 tábla**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Osztaléktartozás külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | | |
|  |  |  |  | |  |  |  |  |  |
| Sorszám | nem-rezidens partner azonosító kódja | Devizanem | Osztaléktartozás | | | | | | |
| Időszak eleji nyitó állomány | Tartozás növekedés | | | Tartozás csökkenés | | Időszak végi záró állomány |
| összesen | | ebből előző üzleti év adózott eredményén felüli rész | Levont adó | Egyéb tranzakció |
|  | a | b | c | d | | e | f | g | h |
| 01 | xy | HUF |  | 95 000 000 | | 57 000 000 |  | 47 500 000 | 47 500 000 |
| 02 | z | HUF |  | 5 000 000 | | 3 000 000 |  | 2 500 000 | 2 500 000 |
| 03 |  |  |  |  | |  |  |  |  |

2016. II. negyedév:

**TB08 tábla**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Osztaléktartozás külföldi közvetlentőke-befektetővel vagy közvetett befektetővel, külföldi közvetlentőke-befektetéssel vagy közvetett befektetéssel, vagy társvállalattal szemben (adatok egész devizában) | | | | | | | | |
|  |  |  |  |  |  |  |  |  |
| Sorszám | nem-rezidens partner azonosító kódja | Devizanem | Osztaléktartozás | | | | | |
| Időszak eleji nyitó állomány | Tartozás növekedés | | Tartozás csökkenés | | Időszak végi záró állomány |
| összesen | ebből korábbi évek eredményéből megszavazott rész | Levont adó | Egyéb tranzakció |
|  | a | b | c | d | e | f | g | h |
| 01 | xy | HUF | 47 500 000 |  |  |  | 47 500 000 | 0 |
| 02 | z | HUF | 2 500 000 |  |  |  | 2 500 000 | 0 |
| 03 |  |  |  |  |  |  |  |  |

* 1. A tárgyévet megelőző évre (pl. 2015) vonatkozó R29 jelű adatszolgáltatás TEL táblájában a 22. soron jelentett összeg adatszolgáltatóra jutó részének meg kell jelennie a tárgyévben (pl. 2016) valamely R02 vagy R12 jelű adatszolgáltatás TB07-es táblájában, abban az időszakban, amikor a megszavazás megtörtént (nem kell januárig visszamenőleg módosítani). A jelentés logikája megegyezik az előző pontban ismertetettel.
  2. Külföldi fióktelep esetén az R29 adatszolgáltatás TEL táblájának 26. során előző évre jelentett adathoz, ha hozzáadjuk az R02/R12 adatszolgáltatásokban CASH kódon jelentett tételek egyenlegét és levonjuk a TB07 tábla „d” oszlopban jelentett (fiókvállalattól visszavett eszközök felosztott – osztalék típusú – jövedelemnek tekinthető) összeget majd hozzáadjuk a 27. soron jelentett eredményt, akkor meg kell, hogy kapjuk a 26. soron tárgyévre jelentett összeget.